Oso erraza da, filman erabilitako sagarrarekin edo dolarean dagoen txalapartarekin zure argazkia edo bideoa sortu eta erakutsi Igartubeitiko erritmoa sareetan (Instagram, Facebook eta/edo Twitter) ondorengo hashtag-ekin: #IgartubeitiDantzan #Igartubeiti.\nArgazki edo bideo originala\nigartubeiti@gipuzkoa.eus-era edo Whatsapp bidez, 618004131 telefono zenbakira\nMuseoko dendako artisau produktuez osatutako saskia irabazi.\nUrriak 4ean, ostiralean, parte hartzaileen artean museoko dendako artisau produktu gastronomikoz osatutako bi saski zozketatuko ditugu. Sarituaren izenaren berri www.igartubeitibaserria.eus web gunean eta zuzenean argazkia bidali duzun euskarriaren bitartez emango dugu.\n* Argazkia edo bideoa bidaltzerakoan, ondorengo oinarriak onartzen dituzu.\nArgazki berdina kontu batetik bakarrik argitaratu ahal izango da, zozketan behin sartuko da partekatu duzun sareetako kontuengatik (kontu bat sare bakoitzean pertsonako).\nZure izena (abizenik gabe) argitaratuko da web gunean eta sareetan.\nMuseoko web gunean argazkia partekatuko dugu, interpretazio zentroko paretean fisikoki eta @k6gestioncultural sareetan (instastories, Facebook eta Twitter)\nIgartubeiti Baserri Museoak eta K6 Kultur Gestioak parte hartzaileen harreman datuak soilik erabiliko ditugu Igartubeiti dantzan! lehiaketaren (irabazlea zein den adierazteko) komunikaziorako.\nLehiaketa amaitzen denean, irailak 29an, parte hartzaileen datu basea ezabatuko dugu.\nAtal honetan ikusiko dituzu Igartubeiti dantzan! erritmoaren lagun guztiak.


Bilbo - bizkaie.biz\nGasherbrum I eta II zortzimilakoak igon nahi ditue Iñurrategik, Vallejok eta Zabalzak\nBizkaie! 2017-05-31 11:26 Kulturea\nWOPeak proiektuaren azken espedizinoa izango da eta bagilaren 6an urtengo dabe hiru mendizaleek Karakorum aldera.\nBilboko Zazpi Kaleetako jauregiak ezagutzeko bisitaldi gidatuak, bagilean\nBizkaie! 2016-05-18 10:08 Kulturea\nBilboko Udalak antolatzen dauen Bilbao Izan programearen barruan, Bilboko alde zaharreko jauregiak ezagutu ahal izango dira datorren hilean. Dobako bisitaldiak dira baina aurretik izena emon behar da.\nBilboko Aste Nagusiko kartelen lehiaketako finalistak aurkeztu ditue\nBizkaie! 2016-05-17 13:03 Lehiaketak\nMaiatzaren 23tik 27ra, Bilboko herritarrek kartel irabazlea aukeratzeko modua eukiko dabe, Udalaren webgunean eta Aste Nagusiaren Facebook orrian. Aurten, hilebete lehenago antolatu dabe lehiaketea, behin betiko kartela luzaroagoan erakutsi eta zabaldu ahal izateko.\nAntartikan sortutako artelanak ipini ditue Andrea Juanek eta Teresa Jareñok Bizkaia Aretoan\nDabi Piedra\t2016-05-17 12:01 Kulturea\nArgentinako Gobernuaren Antartikako zuzendaritzearen eta EHUren alkarlanari esker abiatutako proiektuaren barruan, 45 egun pasau zituen Andrea Juan eta Teresa Jareño artistek Antartikako base baten. Han sortutako obrak Bilboko Bizkaia Aretoan dagoz ikusgai, maiatzaren 25era arte, Artea Antartikan izenburupean.\nGasherbrum I eta II ...\nBilboko Zazpi Kaleetako jauregiak ...\nAntartikan sortutako artelanak ipini ...\nValentin J. Diment argentinarraren ...


“Alkatea ez da gai Ordiziari gehien komeni zaiona egiteko”. Noticias de Gipuzkoa\n“Alkatea ez da gai Ordiziari gehien komeni zaiona egiteko”\nOrdiziako EH Bildu eta Ordizia Orain alderdiek udal gobernuaren jarrera salatu dute\nM. Aranburu - 2017(e)ko uztailaren 15a, larunbata - 06:11etan eguneratua\nOrdizia - Joan den astean Ordiziako Udal Gobernuak, EAJ eta PSE-EE, Plenoan landutako aurrekontuen inguruan esan zuen, “oposizioaren jarrerak ordiziarren etorkizuna baldintzatu eta Ordiziarentzat aukerak eta denbora galarazten” zituela. Oposizioak, EH Bildu eta Ordizia Orain-ek, eran-tzuna eman du “Udal Gobernuak biktimarena egiteko darabiltzan gaien inguruan erantzulea zein den argi eta garbi, datu errealekin erakusteko”.\nOrdiziako alkateak, Jose Miguel Santamariak, aurreko astean esan zuen Udalak “aurrekontu gabe jarraitzen” zuela, eta EH Bilduko Adur Ezenarrok honela erantzun zion: “ez dago aurrekonturik ez daukan Udalik, ezinezkoa da. Martxoan iazko aurrekontuak luzatu ziren, haien proposamenak nahikoa babes lortu ez zuelako”. Bi alderdiek salatu zuten Udal Gobernuak ez duela “sekula aurrekontu berri bat aurkeztu”.\nDatuez ere mintzatu zen Ezenarro: “inbertsio gehiago onartu genituen eta azkenean, horiek egiteko zegoen diru guztia banatu zen, 1.322.758,30 euro”. Azkeneko Plenoan, bestalde, “mailegu bidez finantzatu daitekeen diru kopuru guztia ere banatu” zela nabarmendu zuen EH Bilduko ordezkariak: “oposizioaren jarrera eraikitzaileari esker udal gobernuak bi milioi euro ditu inbertsioetarako, Ordizian inoiz izan den kopururik altuenetakoa. Iaz baino %68 gehiago”.\nproiektuakSantamaria alkateak egindako adierazpenetan nabarmendu zuen oposizioak bi proiektu “atzera” bota zituztela eta horiek Ordiziarentzako “aparteko garrantzia zutela”. Aparkalekua eta plan orokorra dira bi proiektu horiek. Mila Sukia, Ordizia Orain alderdiko ordezkariak, salatu zuen alkateak diola aparkalekua finantzatzeko bi milioi euro lortuko lituzketela, baina diru hori nondik, zergatik eta nola emango dioten ez dakitela: “non daude publikatuta oinarriak? Non dago informazioa? Oraingoz, inon ez”. Gainera, gogora ekarri zuen Ordizian mugikortasunaren inguruan bi azterketa egin direla: “Siadeco eta Endara enpresek egindako ikerketek ondorioztatu dute ez dagoela aparkaleku baten beharra”.\nPlan orokorraren inguruan, Ezenarrok hartu zuen hitza: “oposizioak ez dio ezezkorik eman plan orokorrari. Proiektuaren aurrerapena abendutik eginda dago eta Udal Gobernua ez da gai izan Plenora ekartzeko aurrerapen hori”. Hala, berretsi zuen proiektuaren inguruan oposizioak ez dutela ezezkorik esan eta “hausnarketa” bat eskatu zuen oposizioaren izenean, plana nola burutuko den jakin ahal izateko. “Orain da uneak gauzak behar bezala pentsatzeko”, gaineratu zuten.\nOrdiziako plan orokor hori nork egin beharko lukeen ere ez dago argi. Udal Gobernuaren iritziz Ordiziako Udalean dauden teknikoek egin beharko lukete, baina oposizioak kanpoko enpresa batek egitea proposatzen du, “merkeagoa delako”. Beasain jarri zuen EH Bilduko ordezkariak adibide moduan, izan ere, bertako plan orokorra egin zuen enpresa bera dute buruan Ordiziako txostena egiteko: “Beasain bezalako herri bateko plan orokorraren prozedura osoa guri kostatuko zaiguna baino askoz gutxiagotik burutuko dute”. Gai honen inguruan ere ez dira ados jar-tzen alderdiak eta Ezenarrok Santamariaren jarrera salatu zuen: “alkate honek berea, berea eta berea baino ez du ikusi nahi eta ez da gai hausnarketa serio bat burutzeko eta Ordiziari gehien komeni zaion erabakiak hartzeko”.\nHala ere, “elkarrekin lan egiteko borondatea” agertu zuen oposizioak, “betiere Udal Gobernuak etika, demokrazia eta gardentasuna errespetatzeko baldintzapean”.


Kopla kantari aritu ziren atzo eskualdean, santa eskearen usadioari eutsiz - Urola Kostako Hitza : Urola Kostako Hitza\nKopla kantari aritu ziren atzo eskualdean, santa eskearen usadioari eutsiz\nMakila kolpeak eta kopla zaharrak entzun ziren atzo egun osoan zehar eskualdeko herriguneetan zein baserri inguruetan. Santa Ageda bezpera izanik, ohitura zaharrari eutsi zioten herriz herri hainbat taldek.\nSanta Ageda eguna da gaur eta, ohitura zaharrek agintzen duten moduan, kopla zaharrak kantatzera atera ziren atzo eskualdeko hainbat musikari, abeslari zein bertsolari. Aurten bezpera asteartean egokitu denez, talde batzuek ohitura zaharrak moldatu eta larunbatean egin zuten santa eskea. Hemen daude herri guztietako argazki galeriak ikusgai:\nFestarik ez da falta Azpeitiko balkoietan


Euria egin arren, giro onean egin dute Etxaurren Krosa - Aiara - Aiaraldea.eus\nEuria egin arren, giro onean egin dute Etxaurren Krosa\nLaura Guerrero 2019-02-11 08:47\nEtxaurren Ikastolako Guraso Elkarteak atzo antolatu zuen kros proba, 10:00etan. XXIX. edizioa izan da aurtengoa, eta neska-mutil ugarik hartu dute parte.\nEtxaurren Ikastolako Guraso Elkarteak jakinarazi du atzoko kros lasterketak ohiko partaidetza izan zuela, nahiz eta eguraldia petrala izan. Kirolariek aurre egin zioten ibilbide gogorrari, lokatz ugariari eta euriari.\nAdin eta sexuaren arabera bereizi zituzten korrikalariak. 2005-2006an jaiotakoak izan ziren korrika egiten lehenak, eta 2007-2008 urte bitartekoen txanda iritsi zen jarraian. 2009-2010 artekoena izan zen hirugarren lasterketa.\nProba herrikoia, berriz, 12:00etan burutu zuten. Adin guztietakoek elkarrekin osatu zuten 500 metroko ibilbidea. Helduek, baina, 3.500 metroko lasterketari egin diote aurre.


Urik edan gabe bizi - Zientzia Kaiera\nUrik edan gabe bizi\nIpar Amerikako hego-mendebaldeko basamortuetan bizi diren kanguru-arratoiak (Dypodomys generokoak) asteetan eta hilabeteetan egon daitezke urik edan gabe. Hazi eta landare lehorrak jaten dituzte metabolismoa asetzeko behar duten energia lortzeko.\n1. irudia: Dypodomys Heteromyidae familiako kanguru-arratoia, karraskarien barruan sailkatzen den animalia. (Argazkia: Wikipedia. Domeinu publikoa)\nKanguru-arratoiak deritze aurreko hankak oso-oso laburrak dituztelako, eta atzeko hanka luze-luzeekin jauziak eginez mugitzen direlako, kanguruen antzera. Animalia txikiak dira (10-20 cm-koak, eta gehienetan 100 gramotik berakoak) eta oso aktiboak, karraskari guztiak bezala; eta, beraz, energia-eskari altuak dituzte. Izatez, animalia hauek ez dira gainerako gehienak baino idorragoak; duten ur-edukia normaltzat har daiteke ugaztunen artean (% 66 inguru). Ur-proportzio hori mantendu egin dezakete, nahiz eta ura eskura ez izan. Are gehiago, janari lehor nahikoa janez gero, animalia hauek ez dute pisurik galtzen; aitzitik, irabazi egin dezakete. Horrek esan nahi du ur-galerek ez dituztela ur-sarrerak gainditzen. Nola gerta daiteke ur-balantze negatiborik ez izatea urik ez duten egoera horretan?\nAzter ditzagun ur-sarrerak eta ur-galerak kontu hau argitzeko: inguruan urik ez dagoen egoera batean, animalia hauek lor dezaketen ur bakarra da janariak berez duena, eta janari horren oxidazio-prozesuen ondorioz lor daitekeena. Elikagaiek berez duten ur-kantitatea inguruko hezetasun-mailaren araberakoa da. Janariaren katabolismoaren ondorioz lortzen dena, ur metaboliko deritzona, jakiaren konposizio biokimikoaren araberakoa da; hortaz, janari mota aldatzen ez bada, konstantea izango da jatekoaren masa-unitateko lor daitekeen ur metabolikoaren kantitatea. Argi dago, beraz, kanguru-arratoiek janaritik lor dezaketen ur metabolikoa beste edozein animaliak lor dezakeen berdina dela, ez gehiagorik.\nHori horrela, ura mugatua dagoen egoera batean, urik ez galtzean datza ura aurrezteko modu bakarra. Ikus dezagun nola lortzen duten basamortuetako biztanle hauek ur-galerak murriztea: batetik, horretara zuzendutako bizimodua dute, gauez besterik ez dira ateratzen euren habietatik, tenperatura oso altua eta hezetasuna oso txikia ez denean hain zuzen ere. Bestetik, azal oso iragazgaitza dute, eta, beraz, tegumentutik apenas galtzen dute urik.\nBaina zer gertatzen da ezinbestekoak diren ur-galerekin, hots, gorotzetan, gernuan eta arnas azaleran gertatzen diren ohiko ur-galerekin? Kanguru-arratoiek ekoizten dituzten gorotzak oso lehorrak dira eta horietan galtzen den ur kantitatea baztergarria da.\n2. irudia: Egun, Amerikan bizi diren Dypodomys kanguru-arratoien 22 espezie daude. Basamortuetan edota leku lehorretan bizi dira guztiak.\nArnasketan gertatzen da saihestu ezineko ur-galerarik handiena (>% 50). Arnasa hartzeak beti eragiten du ura lurruntzea. Prozesu horretan galdutako ur kantitatea eguraste-bolumenaren menpekoa da, eta eguraste-bolumena oxigeno-kontsumoaren araberakoa; kanguru-arratoiek eskari metaboliko altuak dituzte, oso aktiboak izateaz gain animalia txikiak baitira. Nola lortzen dute orduan arnasketaren ondorioz lurrundutako ur kantitatea murriztea? Batez ere gorputz-tenperatura baino hotzago dagoen airea kanporatuz: biriken tenperatura ohikoa bada eta urez saturatuta badago ere, sudurretik igarotzean hoztu egiten da. Arnasa hartzean airearen pasabideko hormek beroa eta ura galtzen dute, airea berotu, eta urez saturatu, eta gertatzen den lurruntze-prozesuari esker, sartutako airearen tenperaturaren azpitik koka daiteke pasabideko hormen tenperatura. Arnasa botatzerakoan, biriketatik datorren aire bero eta urez betea azalera hotz hauetatik igaroarazten da, hoztu, eta duen ura hormetan kondentsatu egiten da. Airea zenbateraino hozten den jatorrizko airearen tenperatura eta hezetasunaren araberakoa da.\nAnimalia guztiek erabil dezakete mekanismo hori berez, baina airearen pasabideak estuagoak badira eta trukerako azalera zabalagoa, karraskari txikietan den bezala, indartsuagoa da haren eragina. Izan ere, laborategiko arratoietan kanguru-arratoian bezain eraginkorra da.\nOrduan, inguruan urik ez dagoen egoeretan zergatik deshidratatzen dira arratoi arruntak baina kanguru-arratoiak ez? Saihestezina den hirugarren ur-galeraren murrizteko gaitasunak ematen digu erantzuna. Lehengusu hauen arteko desberdintasun nagusia horretan datza hain zuzen: basamortuko biztanle txikiek gernua izugarri kontzentratzeko duten ahalmenean. Animalia hauek odola bera baino 14 aldiz kontzentratuagoa den gernua ekoitz dezakete. Henle-ren bihurgune oso luzeak dituzten nefronez osaturik daude haien giltzurrunak, eta horien lanari esker gernuaren kontzentrazioa 4.000-5.000 miliosmolarreraino irits daiteke. Erreferentzia bat izateko, gizakiak 4 aldiz, arratoi arruntak 9 aldiz, eta katuek 10 aldiz kontzentratuagoa den gernua kanpora dezakete, hau da, askoz ur gehiago behar dute solutu-kontzentrazio berbera iraizteko.\nHala ere, Ipar Amerikako basamortuko kanguru-arratoi hau ez da gernu kontzentratuena ekoizten duen animalia; Australian bada Notomys generoko kanguru-arratoi bat odola baino 25 aldiz kontzentratuagoa den gernua ekoizteko gai dena. “Hopping mouse” du ingelesezko izena, eta Arizonako basamortuan bizi den kanguru-arratoiaren antzeko bizimodua darama. Gauez da aktiboa, eta egunez zuloan geratzen da. Australiako basamortuetan bizi da, oso toki lehorretan. Hain kontzentrazio altuko gernua sortzeak, seguru asko, badu zerikusirik duen tamaina txikiarekin, 30 g inguruko pisua baitu, eta aski ezaguna da animalia txikiek jarduera metaboliko altua dutela eta, beraz, baita iraizte-behar handiagoak ere.\nAustralian bizi den Notomys kanguru-arratoiari buruzko bideoa (ingelesez).\nKanguru-arratoientzat ohikoak diren egoeretan gertatzen da azaldutako hau guztia; alegia, ur gutxi dagoenez, animalia hauen bizi-funtzioak modu egokian gerta daitezela ahalbidetzen dute garatu dituzten moldaera fisiologikoek. Inoiz, baldintza bereziren batek ur-beharrizanak areagotzea eragin dezake. Adibidez, kanguru-arratoi emeek, ugaltze-sasoian, udaberri goienean, ohikoa baino ur-behar handiagoak dituzte esnea ekoizteko; hori dela eta, berdeak edo behintzat hezeagoak diren landareak jan behar dituzte ur-oreka mantentzeko.\nBukatzeko, azaldu duguna ikertzen jardun zuen K. Scmidt-Nielsen biologoak bere autobiografian (The Camel’s Nose: Memoirs Of A Curious Scientist) idatzitako beste pasarte bat ekarri dugu hona; Arizonako basamortuari buruzko aipamena da, eta oso egokia iruditu zaigu biologoen lan-baldintzak batzuetan nolakoak izan daitezkeen erakusteko:\nThe summer was interesting in many other ways. We learned to pull the beds away from the wall and to keep bedding off the floor so that scorpions couldn’t climb in with us. Likewise, before putting on our shoes in the morning we shook out any scorpions that had crawled in. Before taking a shower, we looked for scorpions that might have crawled up the primitive drain. Outside we watched out for rattlesnakes: Fearing for the children’s safety, I killed several near our cabin. (90. or)\n«Uda oso interesgarria izan zen beste hainbat aldetatik. Oheak hormetatik apartatzen eta oheko jantziak lurra ukitu gabe ipintzen ikasi genuen, eskorpioiak guregana irits ez zitezen. Era berean, goizean, jantzi baino lehen astindu egiten genituen zapatak barrura sartutako eskorpioiak ateratzeko. Dutxa bat hartu baino lehen, isurbidean eskorpioiak bilatzen genituen. Etxetik kanpo, kriskitin-sugeei adi egoten ginen: haurren segurtasunaz kezkaturik, zenbait hil nituen gure etxolatik hurbil.»\nArgitalpen-data: 2016/10/27 · Atala: Animalien aferak, Dibulgazioa\n(Neuronen) heriotzaren ondorengo bizitza: garunaren sistema autogarbitzailea\nJaiotzean ditugun neuronak ez daude gurekin bizitza osoan, baizik eta galduz joaten dira modu naturalean, garapen zein zahartze prozesuan. Hartara, zer gertatzen da garunean neuronak hiltzen direnean. Nolako erreakzioa dute bizirik jarraitzen duten gainerako neuronek? Hildako neurona horiek inguruko zelulei eragin diezaieketen substantzia toxikoak askatu eta ingurunearen gaineko “kutsadurarik” sor…\nMetroak Bilboko itsasadarrean dituen pasabideak\nEzjakintasunaren kartografia #355\nUra, bizitzarako ezinbestekoa\nUra Bizitzarako ezinbestekoa da ura. Eta animalia askorentzat ura lortzea izaten da buruhauste handienetako bat. Ura lortzeko edo ura aurrezteko […]\nItsasoan urak handi dira\nUra Xabier Leteri entzun dizkiogun hitzak dira, eta egia da itsasoan urak handi direla. Urez beterik dago itsasoa, urez beterik […]\nEdaten ote dute izurdeek urik?\nUra Edaten ote dute izurdeek urik? Baten batek pentsa dezake galdera erretorikoa dela hau, baina ez da. Erantzuna, gainera, ez […]\nBodil Schmidt-Nielsen (II): Basamortuetako animalien giltzurrun ahaltsuak – Zientzia Kaiera\n9 otsaila, 2018\n[…] (Pensilvania) eta Stanford (Kalifornia) unibertsitateetan. Oraindik ere, oso lan ezaguna da urik edan gabe bizirik irauteko kanguru-arratoiak garatu dituen mekanismoak deskribatu zituena. Izan ere, erabateko berrikuntza ekarri zuten […]\nCuando hace casi dos años presenté mi libro Los secretos de la multiplicación, de los babilonios a los ordenadores (Caratara […]\nEl 18 de febrero de 2021, el rover Perseverance tocó firme sobre la superficie marciana. Equipado con sofisticadas herramientas como […]\nAuthor: Robert Danisch, Professor, Department of Communication Arts, University of Waterloo The modern research university was designed to produce new […]


José Manuel Villarejo polizia ohia eta BBVAko presidente ohi Francisco González.\nJosé Manuel Villarejo auziko epaile Manuel Garcia Castellónek BBVA bankua auzipetzea erabaki du, “Tandem” atalaren barruan. Ustelkeriaren Aurkako Fiskaltzak egin zuen eskaera hori, eta epaileak onartu egin du. Fiskaltzaren arabera, BBVAk Villarejoren enpresei ordainketak egin zizkien legez kontrako lanen truke. Esaterako, pertsonei jarraipenak egitea, komunikazioak zelatatzea edo dokumentazio pribatua eskuratzea. Fiskaltzaren arabera frogatua dago bankuak Villarejoren enpresa sarearekin loturiko CENYT enpresari ordainketak egin zizkiola.\nUrte hasieran zabaldu ziren auzi honen inguruko lehenengo albisteak, eta jarraian BBVAko presidente Francisco Gonzalezek dimisioa aurkeztu zuen. Auziaren kasurik ezagunena “tranpa operazioa” izenekoa da: ustez, BBVAk Villarejorekin legez kanpoko hainbat lan kontratatu zuen, Sacyr eraikuntza enpresa bankuaren administrazio kontseiluan sartzea ekiditeko. Villarejo auziko Tandem atalean, bankuaz gain, bederatzi pertsona daude auzipetuta: bankuko bi segurtasun arduradun eta hainbat arlotako zazpi zuzendari. Gonzalez presidente ohia ez dago auzipetuen artean.\nBBVAk prentsa oharra argitaratu du bankua auzipetua dagoela jakin denean. Oharrean, errugabetasun presuntzioa aldarrikatzen du bankuak. Haren ustetan, “ikertua izateak ez du frogatzen, prozeduraren aurretiko fase honetan, deliturik egin izana”.\nKanal hauetan artxibatua: BBVA | Ustelkeria


Miren Josune Tolaretxipi - Wikipedia, entziklopedia askea.\nMiren Josune Tolaretxipi Lizarralde (Donostia, Gipuzkoa, 1926 - 2017ko abuztuaren 9a) irakaslea, 60ko hamarkadako Ikastolen sorrerako andereñoetako bat izan zen, Martuteneko Ikastolari hasiera eman ziona.\n2017ko abuztuaren 9a (90/91 urte)\nDonostiako Gros auzoan jaioa, Artetxe Jeneralaren kalean bizi izan zen. Aita donostiarra eta ama Urretxukoa, zazpi senideen artean bigarrena, euskal giroan hazi eta hezia. Gerrak familia kolpatu zuen aita hiru aldiz espetxeratuta, aitona espetxealdi horietako batean hil zen. Gerra aurretik euskaraz ikasi zuen Etxaide kaleko ikastolan lehenengo, gero Groseko Iñaki Deunaren ikastetxean. Gerra ondoren Biteri eskola publikoan eta Elizaran ikastetxean Alde Zaharrean.\n14 urterekin izebarekin hasi zen josten ikasten etxean eta ondoren kortea ikastera joan zen garai hartan ugari ziren akademiatako batera, Uracan enpresan lanean sartu zen arte.\n1965ean Zarauzko Ikastolan hasi zen lanean, bertan 4 urte eman zituelarik.\n1969an Martuteneko Ikastolari hasiera eman zion, taldean 10 ume zituela. 3 urteren buruan 20 haur baino gehiago zituen Martuteneko ikastola unitarioan. 1972an elkartu ziren bailarako beste 2 Ikastolekin, Astigarraga-Ergobiakoa eta Loiolakoarekin, Arantzazuko Ama Ikastola hiruren artean sortu zutelarik.\nIkastolen Mugimenduarekin hasi eta 23 urte Arantzazuko Ama Ikastolan eman ondoren erretiroa hartu zuen irakaskuntzatik.\nGeroztik, ekimen sozial ugaritan parte aktiboa hartu zuen, hala nola, Mintzalaguna, Elkarri, Groseko Auzo Elkartean, etb.\n↑ «Miren Tolaretxipi Lizarralderi gure agur eta esker ona» Berria . Noiz kontsultatua: 2017-09-07.\nAzken aldaketa 1 martxoa 2019(e)an, 07:30(e)tan\nOrriaren azken aldaketa: 1 martxoa 2019, 07:30.


Bakardadearen mahaia. Iñaki Segurola • ZUZEU\nUrola Kostako Hitza hedabidetik hatu dugu Iñaki Segurolaren idatzi hau.\nUme-galderak egiten ez zait ahaztu, eta horregatik galdetzen dut gaur zergatik diren guretzat pobrezia edo analfabetismoa arazo sozialak, eta bakardadea ez. Bo, zaharren bakardadea edo umezurtzena bai beharbada, baina tarteko guztiena ez. Galdetzen dut zergatik dagoen etxez-etxeko laguntza hankak moztu dizkiotenarentzat, ez ez bakardadeak janda dagoenarentzat. Galdetzen dut, jan-edana eta “afektibitatea” baldin badira pertsonaren beharrik garrantzizkoenak, zergatik, adibidez, inork ez liokeen parre egingo gosea pasatzen ari denari, baina adarra lasai jotzen zaion txortan egiten ez duenari.\nDakidana da lehenagoko garaietan beste sentiberatasun bat zeukala jendeak gaitz edo izurri honekin. Adibidez, hemen esan nezake nola gelditu zen gure ama zena “munduan bakarrik” nahiko gazterik. Etxe-jabeak aldamenean bizi ziren, eta tarteko pareta puska bat bota eta holaxe eragotzi zen gure ama bihurtuko zen neska hura bakarrik bizitzea. Holako kasuak askotxo omen ziren garai batean. Gaur ez: mundu aurreratuan, Askotasunaren paradisuan, bakardadearen izurria arazo pribatu eta pertsonal hutsa da.\nBakardadearen asunto honetan, eta oro har afektibitatearen merkatuan, ahal duenak ahal duena egiten du eta ezin duena izorratu egiten da. Horri politikan neoliberalismoa edo kapitalismo basatia esaten zaio, baina beste ixtori honetan “gauzak halaxe dira” besterik gabe eta naturalki. Bakardadea zakartu eta minbizi bihurtzen denean edo psikozoramen zatar batera jotzen duenean, orduan bihurtzen da “tratatzeko” modukoa, eta tratatu egiten da, eta jeneralean oso gaizki. Hauxe da bakardadearen panorama Askotasunaren munduan. Ni neu Askotasunera iritsi gabeko paraje “azpigaratuetan” etxe-barruko intimitaterik sekula ezagutu ez duen jendearen inbiritan bizi naiz.\nUdak, eta abuztuak bereziki, badu berekin jendearen sakabanatze bat, askoren bakardadea eta bakarmina gaiztotzen duena. Abuztuak jarri nau ni ere bakardadean pentsatzen, eta oroitzen nola neuk ere, munduan beste askok bezala, borroka gorria egin behar izan dudan boladatan bakardade beltzaren kontra, udan, neguan eta gainerako urte-sasoietan. Eta nik ere neure “irtenbide pertsonalak” bilatu behar izan ditut, eta neuk bakarrik dakit zenbat gauza irentsi behar izan dudan “jendearekin egoteagatik”; zenbat zurrut (eztarrian behera) eta zorrot (musuzuloan gora) egin dudan; zenbat ikuskizun, entzukizun eta jasankizunetan egon naizen; zenbat mugitu naizen mapan hara-eta-hona; zenbat irakurri dudan, neure burua lehenaz-gain tontotuz; zenbat aldiz —zergatik ez esan?— jo dudan iriyena bihotzeko hustasuna barrabiletara aldatzea besterik lortzen ez nuelarik… eta abar luze bat, abar haundi bat, abar bakar barren-ustel bat.\nEzin utziko dugu aitatu gabe puta eta masajista askok esaten omen dutena: bezeroak gero-eta maizago joaten zaizkiela… hitzegitera!, funtsean beren barruko sentimendu eta gorabeheren gainean hitzegitera, eta, jakina, norbaitek ukitzen dituela sentitzera ere bai. Tamaina horretarainoxe iritsiak gaude.\nLehen, euskaldunen artean, mahai baten inguruan jan-edanean konpontzen omen ziren gauzak. Gaur adituen mahaietan dago fedea: Kulturaren Mahaia, Berdeguneen Mahaia, eta hola.\nBakardadearen mahai bat egitea ez legoke gaizki beharbada, baina aditurik gabe, plazan eta denen bistan, eta honelatsuko aldarri batekin: “hemen gaude bihotz eroriak eta arima urratuak, bakardadea kudeatzeko eredu apolitikoaren kontra”.\narazo sozialak, bakardadea, egozentrismoa, iñaki segurola, Kapitalismoa, nia, norbanakoa, psikologia\n3 pentsamendu “Bakardadearen mahaia. Iñaki Segurola”-ri buruz\nBittor Hidalgo 2016-10-18 21:45\nXerapio 2016-10-19 09:01\nZirraragarria eta gomendagarria.\nBatman 2016-10-21 13:20\nOso oker zaude elbarria eta bakartia alderatuz. Artaldeak erraz hauteman daitezken gabeziak dituzten jendea laguntzen du, altruismo hori bisible egiteko eta gainerako ardien saria jasotzeko.\nBakartiak ez dio botererik ematen artaldeari, beraz bertan hiltzen uzten da.\nLantokietan dinamika ikusterraza da eta patroia beti errepikatzen da. Guztiz ezgauza den pertsonaren bat dago beti, laguntza eske eta afektibitatea bilatzen. Hau laguntzen du lantokiko jende arrakastatsuak (otsoak), eta publiko egiten du lagundu duten bakoitzean. Nik, edo ni bezalako beste lankide bakartiren batek ere inoiz ez dugu laguntza jasotzen. Erasoak akaso bai.\nErabakia sinplea da:obeditu, agindu edo aske izan.


Lagundutako bainu-zerbitzua izango da berriro Uribe Kostako hiru hondartzatan - Uribe kosta - Hiruka.eus\nLagundutako bainu-zerbitzua izango da berriro Uribe Kostako hiru hondartzatan\nUnai Brea 2019-07-05 14:31\n2004an ipini zuten martxan Hondartza Denontzat programa. © BIZKAIKO FORU ALDUNDIA\nBeste behin, Hondartza Denontzat programa ipini dute martxan Bizkaiko Foru Aldundiak, BBK-k eta Bidaideak fundazioak. Uztailean eta abuztuan, herrialdeko sei hondartzatan eskainiko dute bertara joateko eta gozatzeko laguntza-zerbitzua mugitzeko zailtasunak dituztenei. Hondartza horietako hiru Uribe Kostakoak dira: Ereaga (Algorta), Plentzia eta Astondo (Gorliz). Iaz 5.300 laguni eman zieten arreta denera.\nBidaideak-ek garatuko du programa, Aldundiaren eta BBKren finantzazioagaz. Gaur goizean hiru erakundeetako ordezkariek Mundakako Laidatxu hondartzan egindako aurkezpenean adierazi dutenez, mugitzeko arazoak dituztenei hondartzaz gozatzeko aukera ematea da helburua. Aipatutako Uribe Kostako hiru hondartzetan ez ezik, Lekeitioko Isuntzan, Ondarroako Arrigorrin eta Laidatxun bertan eskainiko dute zerbitzua.\nUztail eta abuztuan zehar, begiraleek hainbat laguntza tekniko emango dizkiete erabiltzaileei, harean eta uretan ibiltzeko bereziki diseinatutakoak. Zehazki, uretako gurpildun 30 aulki izango dituzte (hainbat mendekotasun-mailari egokituak), bai eta ere 70 pare makulu, eta mugitzeko oso zailtasun handia dutenei laguntzeko lau garabi. Gainera, zenbait premia asetzeko moduko azpiegitura berezia ere egongo da: zurezko plataformak, karpak, aulkiak, mahaiak, komun egokituak... Ordutegia 11:00etatik 19:00etara bitartekoa izango da, uztail eta abuztuko egun denetan.\nJendartea Getxo Gorliz Plentzia


Gorputz Hezkuntzako Jumanjia by ioanasanti on Genially\nGorputz Hezkuntzako Jumanjia\nJokalari bakoitzak bere bidea izango du, bere koloretako bidea. Dadoa botako dugu eta puntutxo baten gainean erortzean, klikatu eta agertzen den proba egin beharko dugu. Kasilla normal batean erortzean probarik ez duzu egin behar. Lehenegoa, erdiko puntura ailegatzen irabazlea izango da.\nZorionak!Irabazi duzu! Espero dut zuen aurkariekin ondo pasatu izana\nAhal baduzue tabletarekin egin eta tablero moduan erabili. Fitxak arrastraka mugitzen dira tablerotik.\nPentsatu hitz bat eta zure aurkariekin hitz hori irudikatu beharko duzue lurrean, zuen gorputza erabiltzen.\nHurrengo ariketak egin jokalari guztiak batera. Ariketa bakoitzeko 20 aldiz\nAnimalietara jolastu. Pentsatu 3 animali eta hauek irudikatu beharko dituzu, bakarrik keinuak erabiltzen. Ezin da soinua atera. Zure aurkariek asmatu beharko dituzte.\nOrain, zu entrenatzailea izango zara.5 minututan zehar mugituko zarete etxetik eta zu izango zara ariketa desberdinak bidaliko dituena.\nHurrengo erronka proposatzen dizueguHementxe gure erronka\nHitz bat pentsatu eta zure aurkariek hitz hori egin keinuen hizkuntza erabiliz\nAukeratu hurrengo figureetati bat, eta zure aurkariekin egin.\nHurrengo akrosporteko figuretatik bat aukeratu eta zure aurkariekin egin.\nHarri, orri, ar!Bi biren kontra jolastuko zarete. Talde urdina eta talde gorria. Egiten duzue bide bat, irudian agertzen den bezala. Taldeko bakoitzeko bat aterako da eta bere bidea egin beharko du. Beste taldekoarekin bidetik aurkitzean, "Harri, orri, ar!" egingo dute. Irabazten duenak bere bidea jarraituko du. Galtzen duena berriro lehenengo puntura. Bide oso lortzen duen taldeak irabazten du.\nHitz bat pentsatu eta zure aurkariekin hitz hori egin keinuen hizkuntza erabiliz\nHurrengo erronka proposatzen dizuet! Behean klikatuHementxe gure erronka\nHurrengo erronka proposatzen dizuet! Behean klikatuHemetxe erronka


Minecraft: Bideo-jokoen land roverra - Berriak - Game Erauntsia - Bideojokoak euskaraz\nMinecraft: Bideo-jokoen land roverra\nUrtzi Odriozola | 2016/02/01 19:31 Berriak\nHasi gazteenengandik eta helduetaraino bogan dagoen jokoa da Minecraft, nahiz eta orain dela 6 urte sortua izan zen. Indie joko hau bere horretan fenomeno benetan interesgarria da, mota askotako jendea barnebiltzen baitu.\nEta ez da harritzekoa, jokoaren helburua... zera... hau da, ez baitu helbururik. Izatekotan, biziraupena litzateke helburu nagusia.\nJokoa Sandbox (hondar kutxa) motakoa da eta motzean azaltzeko, Lego moduko mundu erraldoi batean garatzen dela esan daiteke. Irudikatu, hainbat materialetako kuboez osaturiko mundu bat, non, ia edozer apurtu, eraiki, sortu dezakezun. Kitto, ez dauka beste misteriorik.\nJokoak ez dauka grafiko ikaragarri, bideo zinematografiko txundigarri edota musika epikorik baina, bere sinpletasun horretan, jokagarritasunean aurkitu du konplexutasuna eta gozamena. Jokoak hainbeste konbinazio eta aukera ditu non, zenbait material edo tresna sortu ahal izateko azalpenak dituen Wikipedia propio bat ere sortu duten.\nBatzuk, besterik gabe, mundu birtual horretan murgiltzen dira beren bizimodua aurrera atera eta bizitzako helburuak betetzeko asmoz. Beste batzuk ordea, mini-joko ezberdinak sortzen dituzte (TNTRun, SkyWars, Hunger Games...) multi-kirolak bailiran. Denentzako lekua dago hemen.\nGame Erauntsian ere ez dira atzean gelditu eta Euskal Herriko 7 hiriburuak eraikitzeaz gain, minijoko ezberdinak, txapelketak... antolatzen dituzte. Korrika birtual bat ere antolatu zuten, pentsa!\nAiaraldea.eus agerkarirako idatzitako artikulua: http://www.aiaraldea.eus/komunitatea/artikulua/bideo-jokoen-land-roverra


Integrazioaren bila 25 urtez - Urola Kostako Hitza : Urola Kostako Hitza\nIntegrazioaren bila 25 urtez\nZumaiako Institutuko Zereginen Ikaskuntzen Gelak 25 urte bete ditu ikasturte honetan. Pasa den astean beste herrietako ikasleekin batera egun osoko ospakizun festa izan zuten.Egoera denborarekin aldatu bada ere, ezberdinak jotzen direnak alde batera ut...\nZumaiako Institutuko Zereginen Ikaskuntzen Gelak 25 urte bete ditu ikasturte honetan. Pasa den astean beste herrietako ikasleekin batera egun osoko ospakizun festa izan zuten.\nEgoera denborarekin aldatu bada ere, ezberdinak jotzen direnak alde batera utzi izan ditu gizarteak. Eskola sistemak duela urte gutxi arte ezberdintzat jotako pertsonak baztertu egiten zituen. Lehen urratsa egitura paraleloak, gela berezituak, sortzea izan zen. Hori, ordea, ez zen irtenbidea, ez da gizalegezkoa denak elkarrekin bizi behar duten ingurune batetik zenbait pertsona alderatzea. Hori dela-eta, Zereginen Ikaskuntzen Gelak (ZIG) sortu zituzten eskola arruntetan.\nUrola Kostan Zumaiako Institutuan jarri zuten aurrena martxan, 2001-2002 ikasturtean. Eskaera eskaintza baino handiagoa zenez, 2005-2006 ikastur- tean, Zarautzen ireki zuten bigarren ZIG bat. «Orain, kostaldeko herrietako beharrei Zarautzen erantzuten diete, eta guk Urola bailarakoei. Datorren ikasturtean beste ZIG bat irekiko dute Azkoitian», dio Miren Galfarsoro irakasleak. Hori eta Tere Marañon aritu dira 25 urteotan Zumaiako ZIGean, eta Amaia Unanue eta Kristina Lakunza hezitzaileek osatzen dute lantaldea.\n16 eta 20 urte bitarteko hezkuntza premia bereziak dituzten ikasleei zuzendutako ikasgela da; 21 urtera arte luzatu daitekeena. «Gela hau sortu zenetik normalizazioa izan da xede garrantzitsuenetako bat. Helburua pertsona bakoitzaren ezaugarriak kontuan izanda, ahalik eta bizimodu autonomoena lortzeko ahalbideratuko dituen trebeziak garatzea da».\nIkasleen ikastorduak bi gunetan banatuta daude. Ordu batzuetan Institutuko gainontzeko ikasleekin batera egoten dira. «Helburua ez da akademikoa, sozializa- zioa eta normalizazioa garatzea baizik. ZIGeko ikasleak gela arruntetara joaten diren bezala, beste ikasleak gurera ere etortzen dira ordu batzuetan. Zentzu horretan, egoera asko aldatu da. Lehen irainak jasotzen zituzten, orain erabat integratuta daude».\nGainerako orduak ZIGen egiten dituzte eta ikaskuntza espezifikoagoak lantzen dituzte. «Koadernaketak eta bitxiak egiten dituzte birziklatutako materialekin, esmalteak, bizkotxoak, gauza asko».\nPasa den astean ZIGeko topaketak egin zituzten Zumaian. Arrasate, Oñati, Bergara, Elgoibar, Eibar eta Zarauzko ikasleen bisita jaso zuten. 40 ikasle eta 20 hezitzaile bildu ziren. «Debagoienan berez hasitakoa orain urtero egiten dugu».


Walter Frederick Morrison - Wikipedia, entziklopedia askea.\nWalter Fredrick "Fred" Morrison (Richfield, Utah, 1920ko urtarrilaren 23 – Monroe, Utah, 2010eko otsailaren 9a) asmatzaile estatubatuarra zen, frisbeearen asmatzailea izateagatik ezaguna zena.\nWalter Fredrick Morrison bere Pluton Platerra sustatzen, Frisbeearen aitzindaria, 1950eko hamarkadan.\nRichfield, 1920ko urtarrilaren 23a\nMonroe, 2010eko otsailaren 9a (90 urte)\nLucile Eleanor Nay (en) (1939ko apirilaren 3a - 1969)\nLucile Eleanor Nay (en) (1970 - 1970)\nasmatzailea, ekintzailea, zurgina eta gerra-pilotua\nMorrisonek zioen disko hegalariaren ideia 1937. urtean bururatu zitzaiola, bere neskalaguna Lurekin krispeta ontzi baten estalkia airera bota zuenean. Estalkia berehala mailatu zen eta horren ondorioz tarta-moldeek hobeto hegan egiten dutela ikusi zuen. Morrison eta Lu Kaliforniako Santa Monica hiriko hondartzetan "Tarta-molde Hegalariak" saltzeari ekin zioten.\nBigarren Mundu Gerran zehar, Morrisonek aeronautikari buruzko kontzeptu batzuk ikasi zituen. Fredek P-47 Thunderbolt hegazkina gidatu zuen Italian. Bere hegazkina lurrera bota zuten eta 48 egunez egon zen preso.\n1946an Whirlo-Way izeneko munduko lehen disko hegalariaren diseinuaren zirriborroa egin zuen. 1948an, Warren Franscioni inbestitzaileak diseinua plastikoz egin ahal izateko inbestitu zuen eta Platertxo Hegalari izena jarri zioten. 1954an Fredek platertxo gehiago erosi zituen herriko azoketan saltzeko, baina platertxoak merkeagoak ekoizteko beste modu merkeago bat aurkitu zuen. 1955ean Luk eta biek Pluton Platerra, gaur egungo disko hegalarien arketipoa diseinatu zuten. 1957ko urtarrilaren 23an Pluton Platerren eskubideak Wham-O jostailu konpainiari saldu zizkioten. Hasiera batean Wham-O konpainiak Pluton Platerrak ("Pluto Platter") izenarekin merkaturatu zituen baina 1958an, "Frisbee" izena jarri zioten, Frisbie Tarta Konpainiaren izena moldatuz.\nMorrisonek eta bere emazteak, Lu Nay Morrisonek, hiru seme-alaba eduki zituzten, Lu 1987an hil zen. Fred Morrison 2010eko otsailaren 9an hil zen bere etxean.\nFlat Flip Flies Straight Phil Kennedyrekin (Wormhole Publishers, 2006)\nAzken aldaketa 22 maiatza 2018(e)an, 21:49(e)tan


barren.eus - Josemi Gabilondo eta Unai Usobiaga txapeldun Euskadiko mendiko auto igoeretan\nArgitaratua: 2016-03-08 20:53\nEuskadiko mendiko auto igoeretako zazpi probak jokatu ostean, Josemi Gabilondok eskuratu du sailkapen nagusiko lehen postua auto historikoen mailan, Alpine A110 autoarekin. Ia 40 urte daramatza Gabilondok Alpinearekin lasterketetan parte hartzen. Euskal Herriko eta Espainiako makina bat lasterketetan hartu izan du parte, eta behin baino gehiagotan lortu ditu garaipenak. 1994.urtean, esaterako, Espainiako mendiko auto igoeretako txapeldun izan zen auto historikoen mailan. Euskadiko mendiko auto igoeretako txapelketa ere dezentetan irabazi du, garaipenen kontua galduta daukala dioen arren. Hala ere, bost baino gehiago izango direla uste du.\nGabilondoren maila berean lehiatu da aurten beste elgoibartar bat, Jesus De La Fuente, hain justu ere, eta hirugarren postuan sailkatu da, Seat 124 2.0 autoa gidatuz.\n•Usobiaga nagusi gazteetan\nJunior mailan lehiatu da Unai Usobiaga Citroen AX Sport autoarekin, eta berak lortu du sailkapen nagusiko lehen postua. 25 urtera arteko pilotuek parte hartzen dute maila honetan. Usobiagak 2015ean hartu zuen parte estreinakoz txapelketa honetan. Euskadikoaz gainera Gipuzkoako txapelketa ere irabazi du denboraldi honetan.


Donostia artxibo - EGK Donostia artxibo - EGK\n2019an zehar hainbatetan errepikatu dugu gazteok emantzipatzeko arazoak ditugula eta hori adierazten duten datuak mahai gainean jarriz gainera: batez besteko emantzipazio adina, gazte batek diru-sarreren zein kopuru bideratu behar duen etxebizitza gastuetara (alokairuan eta jabetzan), etab. Azterketa egin ostean diagnosia argia da: gazteon behar eta ezaugarriak kontuan dituzten neurriak behar dira. Orain hor dugu erronka …\nEGK-k ‘Indarkeria Matxistari… #GukEzetz!’ kanpaina aurkeztu du ‘Indarkeria Matxista nerabezaroan’ jardunaldian\nAtzo, urriak 25, Euskadiko Gazteriaren Kontseiluak (EGK) ‘Indarkeria Matxista Nerabezaroan. Nola bizi dute eta aurre egiteko baliabideak’ izenpean Donostiko Udalak San Telmo museoan burutu zuen jardunaldian ‘Indarkeria Matxistari… #GukEzetz!’ kanpaina aurkeztu zuen esku-hartze eredu desberdin gisa. Jardunaldiaren helburua nerabe eta gazteok bizi dugun Indarkeria Matxistaren errealitatea era sakonean ezagutu eta horretarako beharrezkoak diren zerbitzu eta …


Enplegua Ipar Euskal Herrian | Euskal Herriko Laborantza Ganbara\nSarrera > Enplegua Ipar Euskal Herrian\nSubmitted by iker on Fri, 02/03/2017 - 11:41\nEnplegua Ipar Euskal Herrian\nEuskal Herriko hautetsien eta garapen kontseiluak « enplegua Ipar Euskal Herrian » gaitzat duen galdezketa berrian parte hartzera gomitatzen zaitu. Lan horren emaitzak lurraldeko hautetsiei aurkeztuak izanen zaizkie.\nIpar Euskal Herriak " Territoire à énergie positive pour la croissance verte" frantses labela lortu zuen 2015 otsailan, Ingurumen, Energia eta Itsasoaren ministeritzatik.\nKaria hortara, kontsulta bat zabaltzen da lurraldeko hainbat eragile ekonomikoeri (enpresa, elkarte..), arlo guziak nahasirik.\nKontsultaren emaitzak hautetsieri zabalduak izanen dira eta tokiko politika publikoen finkatzen lagunduko dute, enplegu eta aktibitate garatze mailan, trantsizio ekologiko eta energetikoa kondutan hartuz.\nHelburuak : zuen behar eta xedeen partekatzea ; trantsizio ekologiko eta energetikoari begira zuen zailtasunak ezagutzea, formakuntza / langile berrien hartzea / gaitasunak trantsizio ekologiko eta energetiko gaietan (erosketa iraunkorrak, zuen hondakinen kudeaketa eta balioztatzea, energia kontsumoa, etab.).\n10-15 minutu baizik ez dira behar galdezketari erantzuteko.\nDatuak konfidentzialtasun osoz aztertuak izanen dira eta erantzunak anonimoak egonen dira.\nParte hartzeko, lotura honetan klik egin.\nParte hartzeko, azpiko loturan klik egin :\nAteri noiztenka, 16 °C


Egunez inprimategi ezagunenetariko batetan eta gauez zientzia ezkutuetan ari zen Mari. Jainko hirukoitzaren mito grekoaren barruan izan zitekeen edukin zientifikoa aztertzen eman ei ditu azken hiru urteotako gauak. Hiru urte eskaini Jainkosa Hirukoitzari eta deskubrimendu handi horren mesedea egin dio berak. Ez nekerik gabe, horregatio.\nHiru urteotan barrena, zuhaitz sakratuen izerdiak bildu behar izan ditu ilargi betea izan dengauetan,gau bakoitzean banatik. Belar izendezinak ebagi ditu zidarrezko segaz zenbat bitxi ez ote duen lapurtu eta urtu, burdin arruntezko halako sega normala zidarreztatzeko, noiz eta ortzean ilargia bera ere Marik erabilitako segaren kurbadura berberarekin agertu izan denetan. Azkenik, eta noizbait, denak nahastu ditu laranja uretan. Gero, geuri ere esan ez digun beste zerbait burutu eta ukendua prestatu zuen. Ukendu hori zertarako ote zen, berriz, berak ere ez zuen jakin, bere asturuak artizarrak iragarri egin zion arte. Ustegabean izan da.\nInprimategira lanera behartu zuten gauez ere, kurroaren asuntoa zein txarto dagoen denok dakigula, ugazabek zer esan berori egin behar izaten da eta. Hauteskundeetarako kartel piloa inprimatu beharra zegoen. Goizaldeko bostak alderantz geratu zen artizarra izarzurtz hango sabai morean. Halako batean, gauerdiko hamabietan inprimatutako lehen kartelei errutinazko errepasoa eman zien. Orain ja denok ezagutzen dugun «bizarraren sindromeak» jota ziren kartelak. Gau hartan egindako guztia errepasatu zuen. Non ote zetzan gakoa, bueltaka bere buruarekin, laborategitik inprimategira eskuak garbitu barik etorri zela konturatu zen. Atzamarrei itsatsirik ekarri zuen Jainkosa Hirukoitzaren ukendua. Hala da ze, ukenduari zor zitzaion miraria. Behin eta berriro frogatu zuen hurrengo egunetan. Ez zegoen zalantzarik, ukendua kartelen gainean zabaldu eta hazi egiten zitzaien bizarra argazkietakoei.\nEmakume taldean kontatu zigun -etorri berriak, Birak, hitz egiteko txanda hartu zuen, yogurtezko mokordoa ere sabelean gorde ondoren, sinestuko ote genion bildurrez kaka zeriola, ze aurretik ere askok Mari zorotzat jotzen izan du eta. Frogak aurkeztu zituen. Eta orduantxe sortu zen plana.\nEz dut jantzirik ikusten nik oraindik hemen. Kontaizu arinago ba...\nAtzazalak haginkatzen hasi zen Zitrona eta katua neure oinetara bildu zen.\nUkendu kantitate handiak egin eta propaganda karteletan zabaldu, ea hautagaia izateko gizonezko izan beharra oztopo bilakatzen zen, hara gure plana. Planaren akatsa, berriz, ukendutarako dirua nondik atera, ez zen besterik izan. Zidarrezko igitai gehiago, zuhaitzak eta, bidaiak eta, handiak ziren premiak. Frogako ukendu harekin kartel banakak saboteatu genituen baina, ezin gainerakoak hondatu.\nBahiketa, atrakoak, kalea egitea Billiren txanda zen berriro ere, danetarikoa pentsatu genduan. Soluzioa, dana dala, Anak eskeini euskun.Soluzio erraz eta garbia. Morroi erdi zoro batek diru ederretan pagatuko eban halako traje edo jantzi bat lekuz aldatzea. Pentsatu genduan ba beharra geuk egin eta gero trajea saltzea teilatua itoginez josita ei daukan horrexeri fulanoari.\nJoder jantzia! Ze jantzi, kaguen fraile-komentuak, batzokiak eta herrikoak!\nPaper kutxean eta kolorez inprimatutako panfleto bana luzatu ziguten ahizpek. Katuaren zurrungek zurrun eta zurron rona eskatzera behartu ninduen. Dzanga edan eta irakurri, leidu eta tragotxoa edan, katalogoa irakurri nuen. Panfleto hark zioena eranskin gisa duzue azkenean. Nik neuk, hori irakurri eta atoan erabaki nuen ez nintzela hilko marabila hura, gure herriak Sionisten Zerbitzu Sekretuei, Mossadi, onerako zor dioten bakarra, neure begiez ikusi gabe.\nOndoko lerroak idaztea izan badut, berriz, jakingura horrek azkeneraino akuilatu ninduelako izan da. Eta itxura guztien arabera hain garrantzi handikoa zen jantziaren berri zelan jakin zuten emakumeek, artean ere emakumeok osatzen zuten taldeko kidea izan eta puta fin ziharduen Anaren bidez jakin zutena jakiteak neuk ere, zorroztu egin zitzaidan jakinguraren akuilua. Berriro ere, neska etorri berriak, Elbirak, ihardun zuen. Ezarian ezarian, eta bidenabar, Diruaren inguruko Zazpi Zirkuluekin duen teoria ere azaldu zigun.


Urteroko Merkataritza Topaketa ospatu dugu aste honetan, non Tolosako saltokietako arduradunek euren artean proiektu eta buruhausteak elkarbanatzeko aukera izan duten. Urte osoan lanean aritzen diren herritarrei eskerrak emateko antolatu nahi izan dugu topaketa. Gainera, aurten erretiroa hartu duten merkatariak ere omendu nahi izan genituen: Aparicio, Mabel...\n21 November, 2018 Gehiago irakurri\nGOZONA eta MAITE ESTETICAri saria eman diete\nAzken asteburu honetan Gipuzkoako Merkatari Ganberak "10 bitxi" sariak banatu ditu, eta saridunen artean izan dira gure bi elkartekide: Pastelería Gozona eta Maite Estetica zentroa. Lehenengoa, merkataritza-ibilbidea saritu eta esker ona adierazteko. Bigarrena ordea, "Berriz" enpresaren barruan eman diren eskualdatzeen artean eredu arrakastatsu bat izan delako. Eskerrik...\n20 November, 2018 Gehiago irakurri


URIBE ESKUALDEA | Uribe\nUribe kosta eta barrualdea gara, tradizioa eta aitzindaritza, historia eta etorkizuna, gastronomia, kultura, kirola, abentura; haran zabalak gara, lauak eta leunak, itsaslabar zorabiagarrietan amaitzen direnak.\nHondartza, portua eta bidexka gara, baita Erdi Aroko gaztelua, txakolineko mahastiak, azokak eta jaiak ere.\nUribe paisaia berezia duen eskualdea gara, kokapen estrategikoan dagoena, Bilbotik oso gertu, eta hogeita lau udalerriz osatua. Bertan turismo eta aisialdi eskaintza zabalaz gozatzeko aukera izango duzu. Web honen bidez aurreratu nahi dizugu hori guztia.\nGozatu zure egonaldiaz!


Asteburu beteko ospakizuna du aurretik Sammic ISBk - Uztarria (Azpeitia)\nAsteburu beteko ospakizuna du aurretik Sammic ISBk\nZapatuan Zilarrezko LEB ligako azken partida jokatuko du Sammic ISBk etxean, eta ez da festa girorik faltako Azpeitiko kiroldegian. Iraurgi Saskibaloi Taldeak zapatukoa partida berezia izatea nahi du, eta horregatik sarrera doakoa izango da. Igandean, aldiz, Udalaren harrera jasoko du mailaz igo berri den taldeak.\nEspainiako Urrezko LEB ligara igotzeko txartela eskuratu ostean, badu zer ospatua Sammic ISBk, eta horretarako tartea hartuko du Iraurgi Saskibaloi Taldeak datorren asteburuan.\nZilarrezko LEB ligako azken partida Azpeitiko kiroldegian jokatuko du Sammic-ek zapatuan, apirilaren 22an, Seguros Soliss Alcazar Basket (Ciudad Real) taldearen aurka, 20:00etan hasita. Ez da neurketa arrunta izango, ordea. Izan ere, herritarren, zaleen eta klubeko kideen babesean jasoko dute ligako garaikurra Iker Buenoren gidaritzapean egon diren mutilek.\n19:00etan, ISBren tabernatik abiatuta, klubeko kideak txarangarekin kalejiran joango dira Kiroldegira, Sammic-ek Zilarrezko LEB ligan jokatuko duen azken partidara. Han ez da festa girorik faltako, eta, besteak beste, bertsolariak izango dira. Zapatukoa partida berezia izatea nahi du Iraurgi Saskibaloi Taldeak, eta horregatik norgehiagoka ikustera joateko sarrera doakoa izango da. Behin partida amaituta, Espainiako Kirol Federazioko ordezkariek ligako txapeldunaren garaikurra emango diote Sammic ISBko mutilei.\nIgandean Udalaren harrera\nZapatuko festa motz gelditzen bada, igandean jarraituko du ospakizunarekin Sammic ISBk. Azpeitiko Udalak harrera egingo dio taldeari 19:00etan udaletxean. Bertara kalejiran eta musikaz lagunduta joango dira Iker Buenoren mutilak, eta horretarako 18:30ean jarri dute hitzordua, ISBren tabernan.


genre_facet:"EIMAk onetsitako materialak" author_facet:"Elhuyar Hizkuntza Zerbitzuak" author_facet:"Olano Goti, Joseba Iñaki" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Metal-eraikuntzak (Heziketa Zikloa). Goi maila" topic_facet:"Laneko prestakuntza eta orientabidea (Zeharkako modulua)"\nGeneroa / Forma: EIMAk onetsitako materialak Egilea: Elhuyar Hizkuntza Zerbitzuak Egilea: Olano Goti, Joseba Iñaki Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Metal-eraikuntzak (Heziketa Zikloa). Goi maila Proposatutako gaia: Laneko prestakuntza eta orientabidea (Zeharkako modulua)\n1 Fabrikazio Mekanikoa (Lanbide Arloa) 1 Fabrikazio Mekanikoen Industrietako Segurtasun Planak (Modulua) Fabrikazio mekanikoko produkzioaren programazioa (Heziketa Zikloa). Goi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazioa eta mantenimendua (Lanbide Arloa) 1 Kalitatearen kudeaketa,laneko arriskuen prebentzioa eta ingurumen-babesa (Modulua) Gehiago ... 1 Lan Arriskuen Prebentzioa (Heziketa Zikloa). Goi maila 1 Lanbide Heziketa Laneko prestakuntza eta orientabidea (Zeharkako modulua) 1 Lotura- eta muntai-teknikak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekatronika Industriala (Heziketa Zikloa). Goi maila Metal-eraikuntzak (Heziketa Zikloa). Goi maila 1 Metal-eraikuntzen industrietako segurtasun-planak (Modulua) 1 Sekuritate baldintzetatik deribatutako arriskuak (Modulua) Guztiak ikusi ... gutxiago ...


Hezkuntza, Kirola & Kultura | Zuraide indarrean - Souraïde dynamique\nEskola erritmoak : egin ahala fite, hunkiak diren alderdi guziekin (eskola, buraso, elkarte…) solasaldiak sortu, erreforma ahal bezain ongi gauzatzeko.\nElkarteak segitu, sustengatu eta elkarretaratu (Kosta Garaiko biltokia, dantza, besta taldea, pilota, ihizia…). Gure herriko elkarteetan biltzen dira herriko bizian engaiatuak diren Zuraidar anitz. Hautetsi gisa, haien sustengatzea eta haien proiektuetan laguntzea engaiatzen gira. Haien engaiamenduari esker, Zuraideren irudia da aitzinera emana.\nIzpiritu horretan, aste kultural bat antolatuko genuke (Hamekarekin elkarlanean), elkarteen arteko harremana azkartzeko eta denen arteko proiektuak sustatzeko, tokiko elkarte dinamika baten sortzeko gisan.\nHerriko gelaren kudeaketa hobetu : Zuraidarrei prezio erakargarrian alokatzeko aukera eman eta barne antolaketa berrikusi (espazio eta bolumen aldagarriak, ken daitezkeen harmailak, soinu isolamendua…), gela erabilgarriagoa izaiteko gisan aktibitate anitzentzat (antzerki, afari…) ;\nEremu berriak sortu :\nhaurrendako jostalekua (0-10 urte) : bilintxi-balantxak, xirristak, … gune erakargarri eta babestua,\ngazteendako jostalekua (10-17 urte) : skate park eta lerra jokoak (bizikleta, trotineta, irristailu…),\npilotarentzat egokiagoa izanen den pilota plazaren berrantolaketa, herri barnean hobeki integratua.\nOinezko ibilaldien xendrak seinalatu eta sustatu.


Sindikatuek Jaurlaritzari ohartarazten diogu baldintzak negoziatu eta osasuna bermatu ezean langileak ez direla geletara itzuliko\nDatozen egunotan sindikatuak hezkuntzako eragile desberdinekin jarriko dira harremanetan irakurketa elkarbanatu eta erantzun bateratu bat emateko aukerak aztertzeko\nAtzo Hezkuntza sailburuak ikasturte amaierari begira ikastetxeetara itzultzeko aurkeztutako plana, langileen ordezkariekin negoziatu eta landu gabeko plana izan da. Osasun krisi honen kudeaketa guztian bezala aldebakarreko erabaki inposatu bat gehiagoren aurrean gaude.\nPlana behin ikusita eta ikastetxeen egoera zein den ezagututa, gaur gaurkoz langile zein ikasleen osasuna bermatuz datorren maiatzak 18tik aurrera itzulera abian jartzeko baldintzak ez dira ematen. Plana, motz geratzen diren segurtasun irizpide orokor batzuk jasotzera mugatzen da. Hezkuntza sailak irizpide orokor horiek betetzeko hartuko diren neurriak ikastetxeekin landu gabe hartu ditu, baita neurri horiek abian jartzeko baliabideak aurreikusi gabe ere, zentruetako zuzendaritzengan neurrigabeko ardura maila ezarriz. Itzulera planaren ezaugarri nagusia inprobisazioa eta prezipitazioa direla esan dezakegu beraz.\nEgoera honetan erabateko arduragabekeria litzateke datorrean maiatzak 18an planteatutako itzulera abian jartzea, langile zein ikasleen osasuna, eta zabalkundez gizarte osoarena, arrisku larrian jarriko litzatekeelako.\nHau horrela, sindikatuok hezkuntza sailari galdegiten diogu ez dezala ikastetxeen irekiera plana abian jarri langileen ordezkariekin osasuna bermatuz ikastetxeetara presentzialki itzultzeko baldintzak negoziatu eta ahalbideratzeko moduan egon arte.\nEgoeraren larritasuna kontuan izanik, datozen egunotan sindikatuok gainerako hezkuntza ergileekin jarriko gara harremanetan gure irakurketa elkarbanatu eta erantzun bateratu bat emateko aukerak aztertzeko.\nSindikatuok langile eta ikasleen osasuna bermatze aldera gure esku dauden tresna eta baliabide guztiak aztertuko ditugu, besteak beste, behar adinako mobilizazio dinamika bultzatzea.\nEuskal Herrian 2020ko maiatzak 8an.


Hartzaileari soilik zuzentzen zaizkio mezu hau eta edozein eranskin, eta lanbideko sekretupeko informazio KONFIDENTZIALA izan dezakete. Mezu honen azken hartzailea ez bazara, arren ez irakurri, gorde edo zabaldu mezu hau, eta ez erabili mezuan ager daitezkeen datu pertsonalak. Eman horren berri lehenbailehen bide honetatik bertatik, eta ezabatu mezua, mesedez. Jakinarazten dizugu mezu edo eranskin hau […]\nBizkarreko mina ekiditeko ohitura onak\nGure bizkarra zaintzeko beharrezkoa da ohitura egokiak izatea lan egiten dugun bitartean. Horregatik, jarraian zenbait aholku uzten dizkizuegu, zuen bizkarraren osasuna zaintzeko:\nEnergiaz beterik, ikasturte berriari ekinez\n2018-2019 ikasturtea hasi berri dugu, energia eta ilusioz beterik. Erronka berriak, helburu berriak eta batez ere gure jantokiak bizi-bizi ikusteko irrika. Hori da eta gure egunerokotasunaren saltsa eta bizigarria: Ikasle, irakasle, begirale eta sukaldariek guztiek elkarrekin bazkalordua partekatu, ikasi eta gozatzeko une bat nola bilakatzen duten ikustea. Hazten jarraitzen dugu, aurten ere ikastetxe berriak gehituz. […]\nHirugarren urtez, ospe handiko EHU-ko udako ikastaroetan, hezkutza zaila barruan, ASKORA-k, hezkuntza, familiak eta XXI. Mendeko ingurune berriari buruzko ikastaro interesgarri bat aurkeztuko du. Ikastaro honek aukera emango die entzuleei mende berriko lehen urteotan bizi ditugun familia- eta hezkuntza-aldaketen arrazoia ezagutzeko eta hausnartzeko, bai eta familiek eta eskola-zentroek gai horretan berdin jokatzen duten aztertzeko ere. […]


1896ko Kontxako Bandera - Wikipedia, entziklopedia askea.\n1896ko Kontxako Bandera\nHasiera 1896ko irailaren 6a\nAmaiera 1896ko irailaren 8a\n1896ko Kontxako Bandera (Banderaren 12. edizioa), irailaren 6an eta 8an jokatu zen. Getariak bigarren garaipena lortu zuen jarraian.\nAraudi aldetik berrikuntza ekarri zuen. Lehen aldiz bi jardunalditara jokatu zen bandera. Bestalde, aurreko urtean donostiarrei ezarritako debekua konpontzeko asmoz, lehen jardunaldian aparteko txandatan lehiatu ziren Donostiako traineruak eta beste herrietakoak. Bigarren jardunaldian, donostiarren arteko onena eta beste herrietako onena elkarren kontra lehiatu ziren, banderaren irabazlea erabakitzeko. Ondorengo hainbat urtetan iraungo zuen egitura horrek. Egun bietan Getariak egin zuen denborarik onena.\nInoiz izan den parte-hartzerik handieneko bandera da: 12 traineru.\nDonostiarra Frantzisko Arregi\nSantiago Manuel Iturriza\n1 Getaria 21:57\n2 Pasai San Pedro (Ver y creer) 22:13\n3 Orio (San Jose) 22:23\n4 Bermeo 22:25\n5 Pasai San Pedro (Mª del Pilar) 23:15\n6 Armintza 23:20\n7 Orio (Donostiarra) 23:46\n1 Donostia (Aerolito) 22:09\n2 Donostia (Moñoño) 22:30\n3 Donostia (Santa Ana) 22:37\n4 Donostia (Josefita) 22:55\n5 Donostia (Santiago) 23:13\n1 Getaria 22:12\n2 Donostia (Aerolito) 22:47\nOrriaren azken aldaketa: 12 urria 2020, 21:30.


2021/10/02 · Hezkidetzan esku hartzen\nDuela nahikotxo urte, sutsu defenditu nuen ikasleek nahi zuten moduan janzteko eskubidea; urte batzuk geroago nerabe bati indarrez ukatu [+]\nAmaia Agirre naiz, Zientzietako irakaslea urte askotan, azken urtetan Eibarko Berritzeguneko Etapako arlo Zientifiko-Teknologikoko aholkulari gisa lanean.Berritzeguneak aukera eman dit [+]\nKaixo,Nire aurkezpena hau da.Urte askotako!\n2021/10/01 · Hezkidetzan esku hartzen\nNi Ana naiz, azken urte hauetan Berritzegune batean lan egiten dut, hain zuzen ere, LHko aholkulari lanak egiten. Ikastaro honen [+]\n2021/09/30 · Hezkidetzan esku hartzen\nAURKEZPENA #IdoiaE Bigarren Hezkuntzako irakaslea banaiz ere, irakasleei hizkuntza-maila hobetzen laguntzeko euskara saioak ematen dihardut gaur egun; izan ere, [+]\n2021/09/29 · Hezkidetzan esku hartzen\nNi Eugen Bidegain naiz, Hezkuntzako Ikuskari bezela egiten dut lan gaur egun baina aurretik 20 urtetan zehar egon naiz klaseak ematen, batez ere Musika eta Gizarteko arloetan. Ikastaro honetan nago Hezkuntzak -gizarte osoak bezela-, ahalegin bat egin behar duelako emakume eta gizonen arteko berdintasuna lortzeko.\n2021/04/30 · Hezkidetzan esku hartzen\n2021/04/29 · Hezkidetzan esku hartzen\nEgun on, eta bukaera heldu da. Eskerrak eman nahiko nizueke zuen ekarpenak oso aberatsak izan direlako, material izugarria irakurri dut [+]\n2021/04/28 · Hezkidetzan esku hartzen\nBadirudi agur esateko unea iritsi dela...Bizi dugun egoerak ikasturte gogor bati aurre egitea ekarri digu, eta nahiz eta egoera ez [+]\nTTIPI-TTAPA, TTIPI-TTAPA... AURRERA!!\n2021/04/27 · Hezkidetzan esku hartzen\nHaziak ereiten hasi ginen, eta ernatu dira fruituak. Eskerrik asko beste aldean egon zareten guztiei, ikastarokide zein irakasle, bidelagun gorakadetan [+]\nHASIERAKO PAUSUAK EMAN ONDOREN, JARRAIPENA ... BIZITZAN\n2021/04/26 · Hezkidetzan esku hartzen\nBlog batean idaztearen esperientzia gustatu zait, aitortu behar dut hasieran kosta egin zitzaidala, baina gero askatasun osoz idazten gozatu dudala. [+]\nIBILIZ EGITEN DA AURRERA!\n22 astez ibili gara hainbat hezkidetza gora eta behera. Zenbat hausnarketa eta zenbat irakurketa.Niretzat oso aberasgarria egin zait , guztion [+]\n2021/04/25 · Hezkidetzan esku hartzen\nHezkidetzan Esku Hartzen ikastaroa, beste bizi-une zeharo desberdin batean iritsi da neurera. Berritzegune batean hasi nintzen lanean, Hezkidetza eta Elkarbizitzako [+]\nAurrera jarraitzeko ilusioa, itxaropena eta gogoa\n2021/04/24 · Hezkidetzan esku hartzen\nNork esan behar zigun orain dela 22 aste, ikastaroa hain azkar bukatuko zenik. Ikastaroaren helmugara iritsi gara eta niretzat oraindik [+]\nAste hauetan ikastaroari esker bizi izan dudana oso intentsoa izan da. Astero hausnarketa pertsonalerako proposamen interesgarria aurkitu dugu. Pertsonalki nola [+]\nAMAIERA... HASIERA BAINO EZ DA!\n2021/04/23 · Hezkidetzan esku hartzen\n22 aste trinko hauetan goian adierazitako kontzeptuei buruz eta beste hainbesteri buruz hausnartzeko aukera izan dut. Ikastaroaren hasieran onartu nuen [+]\nEta bidearen amaierara iritsi gara...\n2021/04/22 · Hezkidetzan esku hartzen\nIkasturtea amaitu da, baina bideak aurrera jarraitzen du. Bizitzan etapa batzuk itxi eta beste batzuk irekitzen dira. Atzean lan handia [+]\nHEZKIDETZA ORAIN ETA BETI\n2021/04/21 · Hezkidetzan esku hartzen\nIkastaroa amaitzen ari da, baina hasitako lanak aurrera jarraitzen du. Pozten naiz hilabete hauetan zuekin egon izanaz. Agur esan nahi dizuet [+]\n2021/04/20 · Hezkidetzan esku hartzen\nKaixo, Azken sarrera egiten badatoz hainbat sentimendu eta pentsamendu nire gorputzera. Alde batetik poza ikasteagatik eta bidea konpartitzeagatik eta beste [+]\nBETAURREKO MOREAKIkastaroa amaitzear dago eta nik eskerrak eman nahi ditut! Orain nire begirada guziz aldatu da eta hemendi aurrera ez [+]\nIkastaroa amaitzen ari da eta niretzat oso esperientzia eraikitzailea izan da. Oso lagungarria suertatu zait irakatsi eta ikasteko prozesuari buruzko [+]


Batzokiko taberna eta jatetxea egokitu egingo dituzte - Bergara - Goiena.eus\nBatzokiko taberna eta jatetxea egokitu egingo dituzte\nMonika Belastegi 2008-12-19 10:14\nBi urtetik gora itxita egon eta gero 2009ko udaberri aldera irekiko dituzte berriz\nBatzokiko taberna eta jatetxean egokitzapen lanak egingo dituzte. Lanok eraikinaren irisgarritasuna bermatuko dute eta urtarrilean hasteko moduan egongo dira. Dagoeneko jaso dute Gipuzkoako Foru Aldundiaren baimena eta Udalarena ere heltzear dagoela aurreratu du Mikel Letek, Bergarako Uri Batzarreko ordezkariak. Iraupenari dagokionez, bost hil inguru iraungo dute; hala, udaberri alderako zabalik egongo dira.\nTabernarako sarrera berria egingo dute; hain justu, urteetan Mozos farmazia egon den lekutik izango du sarrera eta barra ere hortxe egingo dute. Bestetik, jangela bi izango ditu: batetik, gaur egun taberna dagoen lekua jatetxe bihurtuko dute eta, bestetik, mantendu egingo dute lehengo jangela. Sukaldeak ere lehengo lekuan jarraituko du. Komunari dagokionez, taberna berrian egingo dituzte.\nHorrez guztiaz gain, igogailua ere jarriko dute lehenengo solairuko bulegoetarako.\nkudeatze modu berria\n1980. urtean erosi eta kokatu zuten batzokia Agirrebeña etxean. Behe solairuan taberna eta jatetxea eta lehen solairuan bulegoak egin zituzten eta gaur egun ere hala dirau. Garai hartan alderdikideak arduratzen ziren taberna eta jatetxeaz. Taldetan banatuta, astero batek hartzen zuen ardura. Bospasei bat urtez modu horretan jardun eta gero, jendea kontratatzen hasi ziren.\nHori horrela, ordutik, hainbat arduradun izan dituzte tabernak eta jatetxeak, 2006. urteko martxoaren 31n itxi zuten arte.\nMikel Letek azaldu duenez, Bergaran ez ezik, orokorra da jatetxe eta tabernarako arduradunak aurkitzeko zailtasuna. Hori horrela, EAJk sortu du enpresa bat batzokietako taberna eta jatetxeen kudeaketaz arduratuko dena. Bergarakoa ere enpresa horrek kudeatuko du.


Singularitatea – Gizapedia\nSingularitatea edo singulartasuna matematikan eta zientzian erabiltzen den terminoa, adiera ezberdinekin:\nmatematikan, singularitatea funtzio analitiko batek puntu jakinetan erakusten duen muturreko joera, infiniturantz, edo indefinizioa da, funtzioa kalkulatu ezin daitekeen puntua; adibidez, f(x)=1/x funtzioak singularitatea du x=0 puntuan.\nsistemen dinamikan, singulartasuna aldaketa txiki batek efektu handiak eragiten ditueneko puntua da.\nVennen diagramak edo Venn-en diagramak multzoak eta horien arteko eragiketak eta erlazioak grafikoki irudikatzeko erabiltzen diren diagramak da. Orokorrean, osotasuna edo multzo osoa (unibertso izenekoa) laukizuzen baten bitartez…


Azaroaren azken astean izango da 34. Euskal Zine Bilera — Gaztezulo\nAzaroaren azken astean izango da 34. Euskal Zine Bilera\nAzaroaren azken astean izango da 34. Euskal Zine Bilera https://www.gaztezulo.eus/albisteak/azaroaren-azken-astean-izango-da-34-euskal-zine-bilera https://www.gaztezulo.eus/albisteak/azaroaren-azken-astean-izango-da-34-euskal-zine-bilera/@@download/image/201111148243azala_34.Euskal_zine_bilera\nAzaroaren 28tik abenduaren 3ra, Lekeitioko Udal Kultur erakundeak, Euskal Zine eta Bideo Bileraren 34. edizioa antolatu du. Lehen egunean EZBra aurkeztu ez diren lanen proiekzioa egingo dute, eta gainontzeko egunetan, berriz, parte hartu dutenenak ikusgai izango dira.\n70eko hamarkadan sortu zen Euskal Zine eta Bideo Bilera, 1977an, Francoren diktadura amaitu berri zenean, euskara eta ikus-entzunezkoen ekoizpena sustatzeko helburuarekin.\nOrduz geroztik, urteroko hitzordua bilakatu da eta 2008tik Lekeitioko Udal Kultur Erakundea izan da antolatzailea. Aurten, 38 filmek parte hartuko dute Euskal Zine Bileran, eta Nazioarteko Euskararen Egunean izango da amaiera eguna. Azken horretan, omenaldi bat egingo zaie herria edo aberria aspaldi utzi behar izan dutenei, jatorrizko hizkuntza mantentzeko egin duten borrokarengatik.\nEgilea: Arantxa Gurmendi Olabiaga.\nEzaugarriak: Amateurra, dokumentala edo erreportaia, 48´.\n"Betidanik, herri-kiroletan, beste kirol guztietan bezala, gizonek osatu dute gehiengoa. Hala ere, aurreko garaietan ere izan ziren horretan aurreneko pausuak ematera ausartu ziren emakumeak eta gaur egun ere baditugu, taldean edo bakarka, ingudean, txingetan, aizkoran, sokatiran, harriak jasotzen, arraunean, pilotan edo idi-frogan ibiltzen diren emakumeak. Dena dela, edozein kirol dela, partaideak emakumeak direnean ez du jasotzen berdintasuna sustatzen duen edozein legeek exijitu beharko lukeen parekotasuna. Ez instituzioen laguntzen bidetik ez eta ere komunikabideen laguntza eta zabalkuntzarenetik. Egiten ari direna eta hain gutxi ezagutzen den hori ezagutarazi nahi izan dugu, emakumeak eta neska gaztetxoak kirola egitera animatuko ditugulakoan."\nEgilea: Eneko Dorronsoro.\nEzaugarriak: Profesionala, dokumentala edo erreportaia, 67´.\n"Zumaiako Aita Mari arraun taldeari buruzko dokumentala."\nEgilea: Mirari Martiarena Iraola.\nEzaugarriak: Amateurra, argumentozkoa, 5".\n"Zauririk latzenak iraganak markatzen ditu. Betirako?"\nEgilea: Mikel Zaratain Berasarte.\nEzaugarriak: Profesionala, sormenezkoa, 28´ 48"".\n"Musergo, saguzarraren kobazuloan barne. Banpiroa bere bakardadeari kantari dirau. Berak bakarrik milaka instrumentu jotzen."\nJOHNNY KURUTXET. SUSTRAIAK HAN DITUENA\nEgilea: Eneko Dorronsoro Senosiain.\nEzaugarriak: Profesionala, dokumentala edo erreportaia, 15" 20"".\n"Ezterenzubiarra da Johnny Kurutxet, bertsolaria, baxenafarra. Gaztetan Estatu Batuetara jo zuen etorkizun bila. San Franciscon bizi da egun, Euskal Herriari begira. Baina jada ez da itzuliko."\nTXIRI-TXIRI PITXIN, EDO...\nEgilea: Iker Ugalde Alberdi.\nEzaugarriak: Amateurra, argumentozkoa, 6´ 04"".\n"Euskal Herrian aldaketa sozial bat gertatzen ari da\nfenomeno berri hori, antropologo batek aurkitu du."\nEzaugarriak: Profesionala, sormenezkoa, 25´ 26"".\n"Anari zuzenean. Denborak norbera aldatu arren, zauriek utzi."\nEgilea: Leire Elizondo Apoita.\nEzaugarriak: Amateurra, sormenezkoa, 1´ 25´´.\n"Txerriaren barruan,txorizoaren transformazioa."\nEgilea: Iosu Azkue Odriozola.\nEzaugarriak: Amateurra, sormenezkoa, 4´ 30"".\n"Semaforo baten barruan gertatzen diren istorioak."\nEgilea: Medicus Mundi Bizkaia (Batirtze Diez).\nEzaugarriak: Amateurra, dokumentala edo erreportaia, 18´.\n"Sexu nahiz ugalketa osasuna Guatemalako gazteen artean."\nEgilea: Esteban Ramos Erdocia.\nEzaugarriak: Profesionala, dokumentala edo erreportaia, 6" 10"".\n2011ko apirilaren 11tik 15era, Bilboko La Casilla polikiroldegian, espaniako boxeo txapelketak ospatu ziren. Hirurogeitalau boxeolarik borrokatu zuten, horietatik hamabik lortu zuten garaipena.\nPAGO ARTE 9707\nEzaugarriak: Profesionala, dokumentala edo erreportaia, 26´.\n"Oiartzungo "Pagoarte" arte eta kultura elkarteak 10 urteren buruan antolatu zituen ekintza esperimentalen berri ematen du. Kultur emanaldien lapurpena da. Ekintzetan parte hartu zuten artista ezagunen ( Lete, Egaña, Zumeta, Lekuonatarrak, Irigoien, Zabala,\n) esperientziak, nahas-mahas batean aurkezten dira."\nEgilea: Idoia Etxeberria Elorza.\n"Seme- alabek beti gurasoen antza al dute?. Pentsatzen jarriz gero, buruhauste handiak sor litezke."\nEgilea: Juan Angel Lekanda Illarramendi.\nEzaugarriak: Amateurra, argumentozkoa, 24´.\n"1937ko udaberrirako, honez gero Gerra Zibilak bere aztarna odoltsua utzia zuen Euskal Herrian. Euskal defentsarako eraikitako lubakietariko batean gudari talde bat faxisten sarrera oztopatzen saiatzen ari zen."\nEgilea: Asier Altuna.\nEzaugarriak: Profesionala, argumentozkoa, 8".\n"Hirian galduta dabil artzain bat, bere artaldearen bila."\nEgilea: Angel Aldarondo.\nEzaugarriak: Profesionala, argumentozkoa, 4".\n"Atunak hilabeteak ematen ditu hibernatzen, Kantauri itsasoan."\nEgilea: Egoi Markaida.\nEzaugarriak: Profesionala, dokumentala edo erreportaia, 30".\n"Pelikula honek, artzain familiaren baten eguneroko bizitzaren erretratu bat da. Enrike, familia burua, orain dela gutxi jubilatu egin da eta bere animaliak zaintzen jarraitzen du bere bizitza osoan zehar egin duen bezala. Hamahiru urteekin hasi zen beharrean artzain moduan. Enrike, bere arbasoen antzera bizi da eta lan egiteko teknika berdintsuak erabiltzen ditu. Oso tradizionala da. Bere aita eta bere aititea artzainak ziren, eta denak baserri berean bizi izan ziren. Elezartxa baserrian hain zuzen. Hirurehun urte baino gehiago dituen baserria. Aurten, familia osoa aldaketa sakon baten aurrean aurkitu da. Enrike jubilatu egin da eta urte berean Elexartza baserria erremodelatu egin dute. Hau gutxi balitz, bere seme-alabak ez dute bere bidea jarraitu..."\nEgilea: Iñaki Beraetxe Illarreta.\nEzaugarriak: Profesionala, sormenezkoa, 1" 40"".\n"Carpe Diem esaerari buruzko gogoeta."\nOAB-BB, ELKARTASUN KATEA\nEgilea: Gizakien Lurra fundazioa.\nEzaugarriak: Amateurra, dokumentala edo erreportaia, 24´.\n"Bideo erreportaje honek erakusten digu TDH-Gizakien Lurra gobernuz kanpoko elkarteak gaixotasun larriak pairatzen dituzten umeak Afrikatik Euskadira ekartzeko egiten duten bidaia, euren gaixotasuna gure ospitaleetan zaindu ahal izateko. Dokumental honek umeak zaintzen dituzten boluntarioen lana azpimarratzen du, eta umeen senideek Afrikako ospitaleetan zehar egin behar izaten duten ibilbidea,umeak Europara ekarri ahal izan baino lehen. Honekin guztiarekin lortu nahi dena da osasun proiektu hau ezagutzera ematea eta ume afrikar hauek Euskadin dauden bitartean egonaldi ona izan dezaten laguntzea. Guztiz osatu ondoren bere sorterrira itzultzen denean, umeak bere garapen kognitiboa garatzeko lagungarri izango diren zenbait hezkuntza-ereduak."\nEgilea: Andres Elizondo Tejera.\nEzaugarriak: Amateurra, sormenezkoa, 1´ 20´´.\n"Zenbaki erromatarrak eta zenbaki latindarrak, erloju batean jartzeko borrokatzen dute."\nEgilea: Itziar Irizar.\nEzaugarriak: Profesionala, argumentozkoa, 14".\n"Kontxiren heriotzak bazterrak nahasten ditu San Martin zahar egoitzan. Urte askoan zehar etxe horretan egon ondoren, Asun-amamak-bere herrira itzultzea erabakiko du bizitzako azkenak bertan egiteko. Nahiz eta hasieran adoz ez egon, azkenean alaba,suhia eta bere bi ilobak izango ditu lagun bidai horretan. Baina autoan espero ez dituzten gorabeherak biziko dituzte. Ezusteko pertsonekin egingo dute topo. Nork daki okerreko lekuan amituko ote duten."\nEgilea: Juan Bidegain Urruzuno.\nEzaugarriak: Amateurra, dokumentala edo erreportaia, 6´10´´.\n"0,39 gauza asko izan daitezke. Gehienentzat zenbaki bat, besterik ez. Arrantzaleentzat esan nahi berezia du."\nEgilea: Jon Garaño.\nEzaugarriak: Profesionala, dokumentala edo erreportaia, 7´.\n"Aitak itsasoan galdu zuen ezkontzako eraztuna. Kirmen Uribek "Urrezko eraztuna" poeman oinarritua."\nEgilea: Jokin Leniz eta Aitor Zugadi.\nEzaugarriak: Amateurra, sormenezkoa, 7´.\n"Elbarri geratzen den mutil baten pentsamenduak. Bere egoera moldatzen ari denean, ez ditu gauzak argi ikusten."\nEgilea: Nikolas Ocio.\nEzaugarriak: Profesionala, argumentozkoa, 9".\n"Batzuetan detaile bat baino ez da."\nEgilea: Ibon Iza, Joseba Rodriguez eta Jon Mikel Goienetxea.\nEzaugarriak: Amateurra, dokumentala edo erreportaia, 11´30´´.\n"Hamaika lagunen iritzia gaur egun bizi dugun egoerari buruz eta gure etorkizunari buruz."\nGENARO, GIZON ARRUNTA\nEgilea: Pedro Durana Uncilla.\nEzaugarriak: Amateurra, argumentozkoa, 22´.\n"Genaro, gozogile berrogei urtetik gorakoa da eta ilusio eta motibazio barik bizi da. Egun baten, telebistako aurkezle batez maitemintzen da eta hortik aurrera bere bizitza guztiz aldatzen da..."\nEgilea: Jorge Gil Munarriz.\nEzaugarriak: Profesionala, sormenezkoa, 4´ 30"".\n"Maitasunak utzitako markak ezabatzea esperientzia gogorra da."\nEzaugarriak: Amateurra, dokumentala edo erreportaia, 30´.\n"Lekittoko aitona-amonen kontakizunak itsaso eta gerrari buruz."\nEgilea: Asier Urbieta San Martin.\nEzaugarriak: Profesionala, sormenezkoa, 3´ 30´´.\nAldaketa baten aurrean hiru aukera daude: hil, ihes egin edo moldatu.\nEgilea: Pello Varela Febrero, Bitart New.\nEzaugarriak: Profesionala, argumentozkoa, 10´.\n"Leon apaizak, Lapurdiko herri bateko parrokoak, ez ditu igandeetako mezetan hutsegiteak onartzen. Gogor egingo duten bakarrak Kukuma baserriko Peru eta Casilda senar-emazteak dira.Leon apaizak behin eta berriz mehatxatu eta larderiatzen ditu, egun batez Peruk mendeku hartzea erabakitzen duen arte: Leon apaizari txirula magiko bat oparituko dio eta horrek apaiza zentzugabekeriara eramango du. XVIII mendeko Euskal Herrian, nekazal testuinguruan oinarritutako kondaira baten istorioa da."\nEgilea: Iñigo Kintana Mendoza.\nEzaugarriak: Profesionala, argumentozkoa, 3" 30"".\n"Artista baten arrakasta."\nEgilea: Ioritz Apaolaza Amenabar.\nEzaugarriak: Amateurra, argumentozkoa, 7´.\n"Menpekotasunetik erabaki latza eta bueltarik gabekoak hartzeko garaian bakardadea nagusitzen da bikote honen istorioan."\nI. BENITO ANSOLA BEKAK\nLan bi hauek Benito Ansola beken irabazleenak dira, estrenaldiak beraz.\nEgilea: Joseba Uberuaga Natxiondo.\nEzaugarriak: Amateurra, sormenezkoa, 9".\n"Basajaunek gau osoa eman du ardiak zaintzen. Goizaldean, abiatzeko orduan, otsoak agertu dira!. Txistua jo du bordako artzaiak ohartarazteko, baina ez dirudi konturatu direnik."\nEgileak: David Zabala eta Paul Urkijo.\nEzaugarriak: Profesionala, argumentozkoa, 13".\n"Mattini galtzerdiak desagertu egiten zaizkio egun batetik bestera. Bere klasekideak barre egiten diote galtzerdirik ez duelako eta etxean errieta egiten diote galtzerdiak galtzeagatik. Egoera hau nork edo zer eragiten duen argitu nahian Mattin bere beldurren aurka arituko da."\nTHE AMERICAN IMMIGRATION OF LUCY GARATEA.\nEgilea: Alberto Santana.\nEzaugarriak: Dokumentala, 6"50""\n"Luciana Aboitiz (Ameriketan Lucy Garatea legez ezagutua, Nabarnizeko artzain batekin ezkondu ondoren), Arranegian jaiotako 105 urteko lekeitiarra dugu, Ameriketara abiatu zen euskal emigrazioaren amuma. Boiseko etxean elkarrizketatuta gogoratzen du txikitan bapore batean zeharkatu zuela Atlantikoa, euskara zuela hizkuntz bakarra. Gogoratzen du, halaber, Ellis irlako immigrazio zentroan egon zela erretenituta aste eta erdi eta, ondoren, estatua trenez zeharkatu zuela Idahora iritsi arte. Gogoratzen du familiartekoek zeukaten euskal artzainentzako hotel batean amaitu zuela lanean.\nLucy Boisen hil zen 2010eko azaroaren 15ean, elkarrizketa hau grabatu eta urte betera."\nAITZOL ARAMAIOREN OMENEZ\nLekeitioko zinemaldiarekin lotura estua izandakoaren omenez, hainbat lan aurkeztu zituenaren omenez, TERMINAL film laburra emango da berriro ere. 2004an Euskal Zine eta Bideo Bileraren sari nagusia irabazi zuen.\nEgilea: Aitzol Aramaio.


Enplegu poltsan izena eman\nEskualdeko enpresek eskatzen dituzten lanpostu zehatzak dira, urtean zehar kontrataziorako beharrak dituztenak. Pertsonak lanpostu bat baino gehiagotan izena eman dezakete, bere interes eta espektatiben arabera.\nPoltsak honako hauei zuzenduta daude:\nEskualdeko enpresei, lanpostu zehatzetan langilegoa etengabe behar dituztenak\nEnplegu bila dabiltzan pertsonentzat eta perfil profesional hauetan interesa dutenak.\nIzena eman edo jar zaitez gurekin harremanetan\nOlibet industrialdea 6-baxua. 20100 ERRENTERIA\n943 510 200\n943 518 404\nZuk eskuratzen dizkiguzun datuak “ENPLEGUA” izeneko fitxategi automatizatuan sartuko dira eta horren arduraduna OARSOALDEA izango da. Bere helburua enplegua bilatzeko kudeaketa egitea eta erakundeak emandako zerbitzuen helburuak betetzea da, baita prestakuntza, prebentzioa eta presentzia kontrolatzea ere. Datu hauek gure erakundeko gainerako sailek eta herri-erakundeek erabili ahal izango dituzte, enplegua bilatzeko kudeaketan eta sustapenean dirulaguntzak ematen badituzte. Fitxategia Datuak Babesteko Espainiako Agentziari jakinarazi zaio eta datuen segurtasun osoa bermatzeko segurtasun-neurriak ditu.\nAbuztuan zerbitzua bi astez itxita egoten da.\nNola planifikatu lan estrategia (pdf)\nNola landu curriculum vitae (pdf)\nNola egin aurkezpen eskutitza (pdf)\nHautaketa elkarrizketa nola prestatu (pdf)\nNola jarri harremanetan enpresekin (pdf)\nLanpostuan mantentzeko estrategiak (pdf)\nLanbideren laguntzak enpresentzat langileak kontratatzeko. 2020 urtea. Eskaera orria\nBaimen zenbakia: 1600000033


E eguna (hizkera militarra) - Wikipedia, entziklopedia askea.\nE eguna (hizkera militarra)\nE eguna esaera (ingelesez, D-Day; frantsesez, jour J) kontzeptu militar bat da. Operazio bat emango den eguna zehazteko balio du, eguna sekretuan mantenduz. Era berean O-Ordua eta M-Minutua erabil daitezke zehaztasuna eskuratzeko.\nIzena famatua ezin zen Bigarren Mundu Gerran Normandiako Lehorreratzea izendatzeko erabili zelako. 1944ko ekainaren 6a izan zen. Hasiera batean, egun bat lehenago izan behar zuen, baina eguraldiak ez zuen lagundu eta Dwight D. Eisenhower presidente estatubatuarrak egun bat atzeratu behar izan zuen Normandiako Lehorreratzea. Ekainaren 6an, Overlord operazioa hasi zen, gauez. Gau hortan, estatubatuarren 101. eta 82. aire bidezko dibisioak jaurti ziren. Haien lana alemaniarren babes barreraren zati bat indargabetzea zen. Egun hartan, tropa aliatuak Frantziako ipar kostaldean sartu zirenean, alegia, Alemania naziak okupatutako Europa kontinentalaren askapenaren hasiera izan zen.\nD Egunari buruzko artikulua Argian\nAzken aldaketa 15 abendua 2019(e)an, 18:50(e)tan\nOrriaren azken aldaketa: 15 abendua 2019, 18:50.


Aforismoen legea, laburrean luze esatea - PostData\nAforismoen legea, laburrean luze esatea\n| Antton Olariaga (ilustrazioa)\nPentsamenduaren flash bat da aforismoa, tesela bat, bizitzaren misterioetako bat laburbiltzen duen suspirioa\nMuga. Elkarren ondoan dauden bi errealitate edo gehiago bereizten dituen irudizko marra. Aforismoak, adibidez. Hitz gutxirekin hedadura handiko kontu sakona laburbiltzeko, laburrean luze esateko ahalegina. Helburua filosofikoa izan arren, hizkera poetikoa baliatzen duen genero literarioa.\nAforismoaren euskarazko lehen aipamen idatzia Sarako Etxeberrik egina da, eta Axular bedeinkatzen du aforismoen egile gisa. Hipokratesekin konparatzen du: medikuen medikua gorputzaren inguruko jakituria zabaldu bazuen aforismoen bidez, Axularrek gauza bera egin omen zuen “arimako gauzei ukitzen zaizkien aforismoekin”. Bi bideetatik da Axular euskal aforismoen aita: itzulpenarenetik, klasikoen hainbat aforismo ekarriz (Senak, Tazito, San Agustin…), eta sorkuntzatik, aforismo eder propioak asmatuz, idazkuntzak nolakoa behar lukeen izan laburbiltzeko balio duen perla distiratsua lekuko: “[Idatzi behar da] ez zail, baizik erraz. Ez itxi, baizik zabal. Ez pisu, baizik arin eta atsegin”.\nAxularrek merezia zuen Geroko orrietan zehar han-hemen ageri diren aforismo aparten entresaka bat. Patxi Salaberrik hartu zuen lan hori Haizkora zuhaitzaren erroari kheinatzean: Axularren gogoetak eta erranak (2000, Pamiela) izeneko liburuarekin. Txalotzekoa litzateke entresaka-lan bera egitea Koldo Mitxelena, Gabriel Aresti edo Xabier Lizardi bezalako autoreen testuetan ere: erreferentzia kulturalen altxor ederrik jasoko genuke, gaztelaniazko Edhasa argitaletxeko Aforismos sailekoak bezalako liburuxkekin (besteak beste, irakurleak Lichtenberg, Seneka, Maria Zambrano edo Miguel Torgaren aforismo-bildumak aurki ditzake katalogoan).\nAforismoa pentsamenduaren flash bat da, mosaiko bateko tesela, “miniatura monumentala” (Aleksandar Baljak), “penalti bat” (Karlos Linazasoro), bizitzaren misterioetakoren bat laburbiltzen duen suspirioa. Mikro-ipuinen fenomenoarekin lotu daiteke. Topikoa bihurtu da aforismoen oihartzuna Twitterreko testu laburren eraginarekin lotzea ere, baina aspalditik dator aforismoaren arrakasta. Horra iragan mendeko azken urteetan E. M. Cioranen aforismoek izan zuten ospea, haren testu laburrek jariatzen zuten nihilismo muturrekoarekin lortua: “Hiltzeko irrika izan zen nire kezka bakarra; hiltzeko irrikari men eginez, beste guztiari egin nion uko, heriotzari berari ere barne”. (Garraztasunaren silogismoak, Tusquets, 1990).\nFilosofiarekin lotu izan da aforismoa, baina pentsamendua paradoxaren poetikotasunarekin uztartzen denean eman ditu aforismoak momentu gorenak. José Bergamínek zioena da giltzarria: “Hitz bat gehiago ez: aforismo perfektua”.\nGeurera etorriz, aipagarria da Juan Kruz Igerabideren ibilbidea aforismoen bidexkan (Herrenaren arrastoan eta Egia hezur, Alberdania). Berari esker ikasi genuen: “Bakardadea ez da bakarrik etortzen”. Halatsu da aipagarri Karlos Linazasororen ibilbidea ere aforismo-egile gisa (Esan gabe doaz, Utriusque Vasconiae, Alferrik ez balitz, Elkar). Idazle tolosarrari ikasi genion zenbat balio duen hutsaren hurrengoak: “Daukazunarekin baino, kontua gehiago da kentzen dizutenarekin bizitzen ikastea”.\nAforismoa inteligentziaren emaitza da, hitzetan emandako sententzia labur bat. Baina ez da hori bakarrik. Aforismoa sentiberatasunaren emaitza da, bat-bateko argi-txinparta baten efektua. Aforismo on bat edertasunaren emaitza da ororen gainetik.\nAnje LertxundiAntton Olariagaelkarelkar aldizkariaeuskarazko edukiakMuga-mugan\n← 42. Donostiako Liburu azokaren irekiera\nMikel Urdangarin: “Libre izan nahi dugu eta gainera eroso; kontzeptu kontrajarriak dira” →


EGUN ERO KANTUZ - Patxi Irurtzun - Arrosa\nUltzamaldeko herritar desberdinak gonbidatzen ditugu ostiralero Esan Erran irratiko estudiora, Egun Ero Kantuz saiora. Haiek aukeratutako hamar kantuen bidez, haien bizitzen eta historiaren errepaso musikatua egiten dugu. Gaurkoan, Ultzamako liburuzaina den Patxi Irurtzun izan da protagonista. Liburazaina izateaz gain, idazlea ere bada. Musikaz, bidaiez, eta literaturaz betetako saioa izan da!\nPosted in ESAN ERRANTagged #de #egun #ero #hortografia #irurtzun #kantuz #liburutegia #patxi #tratado #ultzama\nol. Urt 29 , 2021


2020 Urtarrila | España\nEstás aquí: Home > 2020 Urtarrila\nItsasoan galdutako berrehun eta hirurogeita hamasei pertsona heltzen dira Mediterraneoko uharte batera, bi aste jitoan ibili ondoren. Blai eginak, akituak, izuak hartuak daude; erabateko ezinean sentitu dira naturaren indarren aurrean eta heriotza aurrez aurre ikusi dute. Berorien artean Erromarantz doan gatibu bat dago, enperadoreak epaitua izatera daramatena.\nEz da gure garaiko berrien arteko kronika bat. Paulo apostoluaren esperientzia baten kontaera da, Erromara bere martiritzaren lekukotzaz bere ebanjelizatze-misioa burutzera eramana denean.\nGatibu egonda ere Paulok, Probidentzian duen fede sendoak lagunduta, bere zoritxar-kideei sostengu ematea lortu du, Maltako hondartza batean lur jo duten arteino.\nHan, bertako biztanleak beraien bila datoz, su handi baten inguruan biltzen dituzte indar-berri daitezen eta gero eginahalak egiten dituzte haiei laguntzen. Hiru bat hilabeteren buruan, neguaren azkenean, beharrezkoak ematen dizkiete bidaiari berriro seguru ekin diezaioten.\n«Bertako jendeak ohi ez bezalako gizalegez hartu gintuen».\nPaulo eta itsasoan galdutako besteak giza onberatasun beroz eta zehatzaz hartuak izan dira, oraindik Ebanjelioaren argia hartu ez duen jendearen partetik. Harrera ez da presaka emandakoa eta inpertsonala, baizik eta ostatuz hartuaren zerbitzuan jartzeko gai dena aurreiritzi kultural, erlijioso edo sozialik gabe. Horretarako nahitaezkoa da pertsona bakoitzaren eta komunitatearen parte hartzea.\nBestea onartzeko gai izatea bere ADNaren parte du edozein pertsonak, Aita errukitsuaren irudia bere baitan itsatsia daraman izakia baita, nahiz eta kristau fedea oraindik piztu gabe edo ahula eduki. Giza bihotzean idatziriko legea da, eta Jainkoaren hitzak Abrahamengandik hasi eta Jesusen errebelazio harrigarriraino argitzen eta indartzen duena: «Arrotz bainintzen eta etxean hartu ninduzuen».\nJaunak berak eskaintzen digu bere graziaren indarra, gure nahimen ahula kristau maitasunaren betera hel dadin.\nEsperientzia honen bidez, Paulok irakasten digu, orobat, Jainkoaren probidentziazko esku hartzean konfiantza izaten, eta gure bidean gurutzatzen direnen maitasun zehatzaren bidez hartutako ona estimatzen.\nApostoluen Eginak liburuko txatal hau proposatu dute Malta uharteko eliza ezberdinetako kristauek goiburutzat kristauen batasunerako 2020ko otoitz-asterako.\nKomunitate hauek elkar lanean sostengatzen dituzte pobreen eta migratzaileen aldeko hainbat ekimen: janari-banaketa, haurrentzako arropa eta jostailuak, eta ingelesezko klaseak gizarteratzea suspertzeko. Elkar onartzeko gaitasuna indartzea da beren asmoa, baina baita hainbat elizetako kristauen artean elkartasuna suspertzea ere, horrela fede beraren lekukotasuna zabaltzeko.\nEta guk, nola ematen dugu Jainkoaren maitasunaren testigantza senideen artean? Nola laguntzen dugu familia elkartuak, hiri solidarioak, gizartean komunitate benetan gizatiarrak sorrarazten? Hona hemen Chiara Lubich-ek iradokitzen diguna:\n«Jesusek frogatu zigun, maitatzea bestea den bezalakoa onartzea dela, berak gu onartu gintuen modu berean. Bestea onartzea bere gustuekin, ideiekin, akatsekin, ezberdintasunarekin. […] Hari geure barruan leku egitea, geure bihotzetik aurreiritzi, juzku eta arbuio-gogo oro kenduz. […] Aintzarik handiena Jainkoari, geure hurkoa onartzen saiatzen garenean ematen diogu, zeren eta orduan ezartzen baititugu senide elkartasunaren oinarriak, eta ezerk ez dio ematen Jainkoari pertsonen arteko benetako elkartasunak baino poz handiagoa. Elkarrekin bat izateak Jesusen presentzia erakartzen du gure artera, eta Haren presentziak dena aldatzen du. Hurbil gaitezen, bada, lagun hurko bakoitzarengana, hura bihotz osoz onartzeko gogo horrekin, eta lehen edo gero harekin elkar maitasunean bat egin nahiz ».\n Ik. Has 18, 1-16.\n Kristauen batasunaren aldeko Astea urtero ospatzen da: ipar hemisferioan urtarrilaren 18tik 25a arte, eta hego hemisferioan, Igokunde eta Mendekoste jaien artean.\n«Gauza bat bakarra da beharrezko» (Lk 10, 42)


Auto eta oinezkoentzako bidekurutzeta berria - Bergara - Goiena.eus\nImanol Gallego 2015-01-22 08:01\nProiektuak aintzat hartzen duen Bidekurutzeta kaleko eremua.\nBidekurutzetatik oinezko eta auto ugari pasatzen dira egunero, eta, espazio hori hobeto ordenatzeko, Udalak plataforma bakarreko kalea egingo du. "Kale bereko eta Ramon Maria Lili kaleetako espaloiak, malda gutxidun konexio eroso batekin lotuko dira" azaldu dute Udaletik.\nAzalekoak izango dira kale honetan egingo diren lanak, orain arteko azpiegiturak mantendu egingo dira-eta. Euri uren kanalizazioa eta kable elektrikoak sartzeko instalazioa, baina, berritu egingo da.\nOinezko eta autoak\nProiektuaren arabera, bai oinezkoentzako espaloia eta autoentzako errepidea maila berean egongo dira. Espaloia zementuzkoa izango da eta errepidea, berriz, asfaltozkoa. Bakoitzak kolore ezberdineko kapa bat izango du.\nHirigintzako Plan Orokorrean aipatzen den bezalaxe, helburua hirigune historikotik igarotzen den trafikoa zerbitzu eta sarbideetara mugatzea da eta oinezkoek lehentasuna izatea. Aurrekontuak onartu, eta proiektua esleitu ostean, lanok hiru hilabete iraungo dute.


Natxo Beltran Heredia – Mantala\nNatxo Beltran Heredia\nAutodidakta dugu ogi artisaua egiten Maeztun, Araban. Hainbat hausnarketa egin ondoren, erabaki zuen landa-eskualderako bidea hartzea eta lan tradizional bat berreskuratzea.\nZuzenbide ekonomikoa ikasi zuen Bilbon. Beltranek zenbait bizipen profesional izan zituen Madrilen eta Bartzelonan, aholkulari juridiko gisa multinazional batean. Baina azkenean landara itzultzea erabaki zuen Ana Montserrat bikotekidearekin batera,\nArabar honek dioenez, “bizimodu berri bat” hasi zuten, Arabako Apodaka herrian igarotako haurtzaroa berreskuratzeko grinak bultzaturik. Hasieran, ogi artisaua egiten hasi ziren, ideia zehatzik gabe bazen ere. Baita nekazaritza ekologikodun baratzea ere.\nArabako Mendialdetik igaro ostean, gaur egun Maeztun bizi dira eurek nahi bezala. Bertan etxea eta negozioa partekatzeko proiektua sendotu dute, bizitzeko beste modu bat ardatz hartuta, gainera. Era berean, nekazaritzaren inguruko denda ere badute, eta mendiko produktuak eta produktu ekologikoak saltzen dituzte. Nolanahi ere, bere jarduera ekonomiko nagusia ogiaren produkzioan datza. Gainera, helburu dute ekoizle txikien sare bat sortzea.\nEgiten dituzten ogi-motak artisauak eta ekologikoak dira, hain zuzen ere: “Pieza bakoitza eskuz eginikoa da. Hartzidura luzekoak eta ama-masakoak dira, eta irina nekazariek beraiek ehotzen dute harrian”. Hori gutxi balitz, antzinako gariak berreskuratu dituzte, esate baterako, aspaldi erabiltzeari utzitako Sabandoko gari gorria edo espelta-funtzioa egiten duen berreskuratutako zereala. Azken honek ingurunearekiko eta prozesuekiko oreka mantentzen du, gainera.\nGastronomiarekin duten harremanari dagokionez, ikusten dute beren produktua filosofia bera praktikatzen duten sukaldariek baloratzen dutela batez ere, nahiz eta gehiengoa ez izan, jatetxeetan “erosotasuna” baita nagusi gaur egun.\nHonez gain, ostalaritza-establezimenduetan “ogi ona” kontsumitzearen falta sumatzen du, ardoaren kasuan bezala: “Produktu zintzo bat egitea da gure ardura, eta haiek baloratu eta harro egon behar dute beren mahaietan kalitatezko ogia jartzeaz, gure dietan oinarrizko elikagaia baita”.


Gaia: Kanpamentuak eta .Kultura tradizionala\n“Entre saharauis” Dajlako irakasle eta gizarte eragile talde baten hizketaldi lasai eta konprometitua da. Dajla Algeriako saharar kanpalekuen artean urrunen dagoena da. Solasaldi honetan basamortuan bizi den eta beraien lurraldera, Marokoren kontrolpean dagoena, itzultzeko zain dagoen jendarte baten ohitura eta baloreei errepasoa egiten zaie.\nKanpamentuak eta .Kultura tradizionala\nEmakume bakarra da solasaldi honen protagonista. Generoarekin zerikusia duten arazoak ez dira sakonki aztertzen.\nProtagonistek saharar bezala beraien ohiturak eta bizitzaren aurreko jarrerak azaltzen dizkiete kanpo begirale bati.


Prostamin webgune ofiziala: erosi, prezioa, konposizioa kapsulak, berrikuspen.\nGisa Prostamin type in Spain\nTratamendua prostatitis bihurtzen askoz errazagoa bat erabiltzen baduzu, moderno eta eraginkor esan nahi du Prostamin. Erosi nahi baduzu droga arabera dauden deskontua% 50, hau egiteko modurik onena da ordena bidez, web-orri ofiziala. Besterik ez utzi zure kontaktu-informazioa: izena eta telefono zenbakia, egingo dugu deitu duzu eta laguntza behar duzu antolatu ondasunak entregatzeko Prostamin zure bizilekua.\nEkintza honekin, ahal duzun ordena droga bakarrik 39 € , bizkortu erosi uneko prezioa!\nErabiltzaileen iritziak Prostamin\nCitra, 32 Urte, Sevilla\nDenbora luze bat jasaten prostatitis, eta medikuek ibili, eta pilulak hainbat zerra, baina efektua ez da aldi baterako, laster sintomak guztiak itzuli. Eta Prostamin gainera, hori azkar lagundu, beraz, sei hilabete baino gehiago ez da itzuli, gaixotasuna.\nDio, 26 Urte, Puertollano\nGomendatzen dut, besterik ez hilabete bat terapia, eta prostatitis desagertuko da. Azkarra eta sinplea da, eta osagai natural plus handi bat da, ez dut konfiantza kimika.\nDesi, 33 Urte, Granada\nErremedio bikaina, izan zen ondua, besterik gabe, pare bat aste orain, gutxienez, komuneko normalean jaitsi. Batera prostatitis ez plazer bizitza, beraz, ez atzeratzeko tratamendua.\nSekretua ez da hori Espainian gizonak dira, hots, haien osasuna, batez ere, hitz egiten ari gara, hala nola, delikatua bezalako arazo prostatitis. Asko dira lotsatu medikuarengana joan, eta, azkenean, gaixotasun kroniko bihurtzen da. Kasu honetan, pertsonalki gomendatzen dut kapsulak Prostamin, dute konplexua dute eragina, eta aukera ematen sendatzeko prostatitis zure kabuz. Natural konposizioa berme eza arriskutsua bigarren mailako efektuak eta azkar tratamendua.\nProstamin – erabaki bat azkar gizonen arazoak\n21ean mendean, intzidentzia prostatitis gora egin du nabarmen, bat arabera, prostatako hantura gaixoa% 20 inguru gizonezkoen biztanleria Espainian , hala ere, medikuek dei guztiak beste zifra – erdia baino gehiago gai-gorputz gizonak dira gaixo, prostatitis. Hau aldea datuak azaldu tradizionala tura gizon aktiboki jarraipena beren osasuna eta bisita medikuek, eta, are gehiago, beraz, ukitu, hala nola, intimo gai gisa prostatitis. Gaixotasuna gerta daiteke gabe nabarmenagoa sintomak, eta horrek egiten du diagnostiko eta tratamendu bera hartzen arrazoizko kopuru bat denbora eta ahalegin. Aurre egiteko prostatitis, medikuek gomendatzen erabilera kapsulak Prostamin, bereziki diseinatutako azkar tratamendua hantura prostatako etxean.\nProstatitis – zer eragiten du?\nZer ulertzen agertzen prostatako behar duzu, lehen ulertzen zer prostatako da, eta zer funtzio egiten da gorputza.\nProstatako guruina edo prostatako sortzen mintegiaren fluido, eta, halaber, onartzen ekoizpena hormona maila egokia. Kanpotik, da pouch bat ondoan dago urogenital sistema. Hori dela eta, zehar, hantura, noiz prostatako tamaina handitzen, ez da, hala nola, sintoma desatsegina bezala, mina urination zehar, maiz eskatzea. Burdina, besterik gabe, constricts channel, ez ahalbidetuz maskuria hustu normalean.\nProstatitis bat da prostatako hantura eragindako stasis odol-zirkulazioa, zein gerta daiteke arrazoi zenbaki bat. Jarraian dira ohikoenak puntu eramango duten hantura:\nThe hipotermia ondoren zutik batean tiroa edo ondoren, bainu bat ur hotz, erraz eragiteko hantura.\nEza jarduera fisikoa – kirola, arraroa salbuespenak, eragin positiboa prostatako, baina egoneko bizimodua, aitzitik, laguntzen du geldialdia odol-organoetan.\nLesio fisiko – ubeldurak groin area da, ez bakarrik oso desatsegina da, baina horrez gain ere ekiteko hanturazko prozesu ehunen prostatako.\nIrregular sexu-bizitza, eza, sexu-alta denbora luzez, edo oso bizia eta maiz sexu bat baino gehiago, denbora epe labur arriskua handitu hantura.\nSistema immunologikoa ahuldu lotutako estresa eta ohitura txarra gorputza egiten zaurgarria inbasioa bakterio kaltegarriak infekzioa sor daiteke.\nIkusten duzun bezala, erabat desberdina gizon talde izan daiteke jasan gaixotasun hainbat arrazoirengatik. Zorionez, prophylactic erabilera Prostamin laguntzen saihesteko prostatitis edo garaitzeko zion edozein garapen-etapa. Tratamendua prostatitis izan zen, azkar eta seguru!\nNahiz eta batzuetan gaixotasuna gerta daiteke oharkabean, emanez bera sentitu, sintomak izaten errazena eta eraginkorrena buruz ikasteko modurik presentzia gaixotasuna. Bisita bat espezialista azterketa gehiago.\nArazoak urination eta urination maiz, batez ere, gauez – nabariagoa sintoma gaixotasuna.\nMina inguinal eskualde radiating scrotum sartu.\nArazoak prononcés, aldaketak koherentzia edo kolorea semen.\nSexu-disfuntzioa, erection arazoak.\nGisa Prostamin laguntzen prostatitis?\nEraginkorra kapsulak Prostamin izan konplexua ondorioak jarduten gaixotasuna ikuspegi desberdinetatik. Lehenik eta behin, da hantura, ondoeza urination zehar, osagai aktibo azkar kentzeko hantura. Berreskuratuko odol-zirkulazioa, kanporatzea odol stasis. Estimulatzen lan immunitate-sistema, gorputza hasten da parte aktiboa hartu du, aurka borrokatzeko gaixotasuna.\nNatural kapsulak diseinatu arreta batekin eraginkortasuna eta segurtasuna erabili, falta bigarren mailako efektuak aukera ematen aplikatu droga etxean mediku gainbegiratze gabe. Eraginkortasuna droga ez da baino txikiagoa larriena drogen merkatuan, baina kontrastea oldarkorra eragile kimiko Prostamin ez du kalte-osasuna.\nZiurtapen-EB osoan bermatzeko kalitate handiko eta guztiak betetzen estandarrak sendagaien Europako Batasunean. Ekoizpen-instalazio kokatzen dira Suitzan.\nTresna eragin positiboa du potentzia, ez bakarrik berriztatu da bere lehengo mailan, baina gero eta handiagoa. Handitzen gorputza, oro har, tonu, bizitasuna.\nEgin zen ikerketa klinikoa tresnak Prostamin ezartzea eragin inplikatuz 3,000 gizonen bitarteko, 25 eta 55 urte, hainbat fase prostatitis. 99% irakasgai baieztatu desagerpena guztiak sintomak ondoren 30 egun botikak. 97% baieztatu eza berrerortzeen barruan 3 urte ondoren onartzeko.\nSaw Palmetto (atera) – asko dauka bitamina eta antioxidatzaile natural, abiarazle immunitate prozesua eta sustatzen excretion toxinak gernu-sistema.\nKalabaza hazia laburpenak – modu eraginkorrean murrizten hantura eta anti-hanturazko propietate, kentzen gehiegizko fluidoa batetik ehunak.\nShitake perretxikoak (atera) – natural bat afrodisiako, libido hobetzen eta handitzen gizontasunaren, normalizes zutitzearen funtzioa.\nGotu Kola extract – garbitzen sistema genito-urinarioko, normalizes bere lana.\nExtract Reishi onddo – indartzen hodietako sistema eta berreskuratuko normal odol-zirkulazioa, eragozten geldialdia odol ehunen pelbisa.\nUne web ofiziala da sakea salmenta, erosi ahal izango duzu kapsulak tratamendua prostatitis prezioa 39 € - zein da beste herrialde bateko prezioa. Bizkortu eskuragarri ez dagoenean Prostamin Espainian, berriz, erritmoaren kanpaina baino gehiago ez da!\nNon erosi Prostamin Espainian?\nProstatitisaren aurkako pilula merke eta eraginkorren zerrenda\nProstatitisaren aurkako tabletak erabiltzeko adierazpenak eta antiinflamatorio ez-esteroideen, antibiotikoen eta mina arintzekoen zerrenda. Immunomodulatzaileak eta belar medikuntza.\nZergatik da prostatitisa arriskutsua tratatzen ez bada?\nProstatitisa prostata (prostatako guruina) inflamatzen den patologia da. Prostatitisaren sintomak. Tratamendua aukeratzea gaixotasunaren formaren eta larritasunaren araberakoa da.